SREDNJA ŠKOLA BEDEKOVČINA

Bedekovčina, Ljudevita Gaja 1

Tel. 049/ 213-514, 213-994

Fax. 049/213-585

e-mail: sskola-bedekovcina@kr-t.com.hr

**IZVJEŠĆE**

**O ODGOJNO-OBRAZOVNOM RADU I USPJEHU ŠKOLE**

**ZA ŠKOLSKU GODINU 2022./2023.**

Bedekovčina, rujan 2023.

Sadržaj:

Str.

**I ŠKOLA**

1. **UVJETI RADA**
   1. Obilježja školskog prostora................................................................. 3
   2. Materijalni uvjeti……………………………………………………………………………. 4

**2. KADROVSKI UVJETI**

* 1. Nastavnici........................................................................................... 4

1. **UČENICI**
   1. Opći podaci o učenicima i razredima................................................. 4
   2. Kvantitativna analiza uspjeha učenika............................................... 6
   3. Izostanci i pedagoške mjere............................................................... 9
   4. Završni ispiti........................................................................................ 12
   5. Sudjelovanje na natjecanjima, smotrama.......................................... 12

**4. ODGOJNO - OBRAZOVNI RAD**

4.1. Nastava............................................................................................. 15

Izvješća o izvođenju i realizaciji

* dodatne nastave........................... 16
* dopunske nastave......................... 28
* izvannastavnih aktivnosti.............. 30
* stručnih vijeća............................... 34
* koordinatora za DM...................... 39
* o radu pedološkog laboratorija….. 40

4.2. Godišnji plan i program ..................................................................... 41

4.3. Stručno usavršavanje ........................................................................ 41

* 1. Analiza odgojno – obrazovnog rada .................................................. 41
  2. Aktivnosti na planu samovrednovanja i kvalitete .............................. 42

1. Kulturna i javna djelatnost škole……………………………….............. 44

Projekti i mobilnost – izvješća o stručnom usavršavanju……………………...... 45

# II UČENIČKI DOM………………………………………………………………………………..… 48

# UVOD………….………………………..................................…………………… 48

# MATERIJALNO-TEHNIČKI UVJETI..............................…………………… 49

# ORGANIZACIJA RADA…………………………...............................………… 50

# ODGOJNO OBRAZOVNI RAD..................……………….………………….... 55

# STRUČNO USAVRŠAVANJE…………………..............................……….. 60

# RAD STRUČNIH VIJEĆA DOMA……………..............................……….. 61

# SURADNJA………………………………………..........................,........……… 61

# PROMIDŽBA………………………………………………..........................……. 61

Temeljem članka 169. Statuta Srednje škole Bedekovčina, Školski odbor je na svojoj sjednici dana \_\_\_\_. 9. 2019. prihvatio sljedeće Izvješće o radu i uspjehu za školsku godinu 2022./2023.

**I ŠKOLA**

1. **UVJETI RADA**
   1. **Obilježja školskog prostora**

Srednja škola Bedekovčina gospodari s cca 110.000 m2 zemljišta i 9.270 m2 zatvorenog prostora u nekoliko objekata. Škola ima u zakupu 745 m2 zatvorenog školskog prostora. Od ukupnog prostora na samu školu otpada 4.880 m2 neto zatvorenog prostora za teoretsku nastavu i radioničkog prostora.

**STRUKTURA i VELIČINA ŠKOLSKOG PROSTORA**

Škola ima dobro opremljen laboratorij za ispitivanje građevnih materijala i strojarski praktikum. Od opreme škola ima građevinske strojeve za obuku rukovatelja i mehaničara za poljoprivrednu mehanizaciju, te radionice za zidare, tesare, montere suhe gradnje, keramičare-oblagače, soboslikare ličioce dekoratere, staklare, plinoinstalatere, instalatere grijanja i klimatizacije s neophodnim alatom. Za pomoćne proizvođače keramike škola ima opremu za oblikovanje, sušenje, pečenje i glaziranje keramike.

Program medicinskih sestara opće njege / tehničara opće njege ima opremljena tri kabineta za vježbe iz zdravstvene njege te novu multifunkcionalnu učionicu-kabinet / simulaciju bolničke sobe za vježbe u školi, a fizioterapeutski tehničari tri kabineta za realizaciju svojih vježbi. Program agrotehničara ima praktikume s alatima i strojevima za izvođenje vježbi, kao i voćarsko-vinogradarski traktor s pripadajućom opremom. Vježbe za agrotehničare odvijaju se i u Pedološkom laboratoriju u kojem se osim nastave i vježbi rade i kemijske analize tla za potrebe škole. U poljoprivrednom učilištu opremljen je i praktikum za praktičnu nastavu cvjećara (aranžiranje). Na poligonu za praktičnu nastavu pored plastenika je zemljište za izvođenje praktične nastave cvjećara i poljoprivrednih gospodarstvenika, a iznad plastenika su nasadi bobičastog voća i lješnjaka. Također je podignut tradicijski voćnjak te je postavljena apiterapijska kućica jer škola ima nekoliko košnica za stjecanje znanja o pčelarstvu. Iznad voćnjaka i vinograda izgrađen je objekt za preradu i skladištenje poljoprivrednih proizvoda, te opremljen praktikum za vježbe iz vinarstva.

|  |  |  |  |
| --- | --- | --- | --- |
| Redni broj | Vrsta prostora | Broj | Neto površina/m2 |
| 1. | Učionice opće | 17 | 1020 |
| 2. | Informatičke učionice | 2 | 176 |
| 3. | Specijalizirane učionice | 2 | 109 |
| 4. | Laboratoriji, praktikumi, atelijeri | 9 | 333 |
| 5. | Radionice | 8 | 1.213 |
| 6. | Dvorane za tjelesni odgoj | 1 | 2.400 |
| 7. | Knjižnice i čitaonice | 1 | 53 |
| 8. | Igrališta | 1 | 2.056 |
| 9. | Poljoprivredna škola | 1 | 960 |
| 10. | Mehaničarska radionica | 1 | 1200 |
| 11. | Objekt za preradu i skladištenje poljop. proizvoda | 1 | 330 |
| 12. | Učenički dom | 1 | 1991 |
| 13. | Školsko zemljište | - | 110.000 |

* 1. **Materijalni uvjeti**

U protekloj školskoj godini težište materijalnih i financijskih ulaganja bilo je na nužnom održavanju objekata i opreme škole.

Nakon provedene energetske obnove škole, koja se dijelom financirala iz EU fondova, a dio financijskih sredstava osigurao je Osnivač, nastavile su se aktivnosti uređenje okoliša škole koji će obavljati učenici na praktičnoj nastavi.

Vlada Republike Hrvatske je na svojoj sjednici, održanoj u Krapini, odobrila financijska sredstva za izradu projektno-tehničke dokumentacije za dogradnju i modernizaciju poljoprivrednog učilišta. Tijekom prošle školske godine intenzivirale su se aktivnosti izrade projektno-tehničke dokumentacije, tako da je prošle školske godine dokumentacija dovršena te je ishođena građevinska dozvola. Dogradnjom i modernizacijom postojećeg poligona za praktičnu nastavu znatno bi se poboljšali materijalni uvjeti za izvođenje nastave, vježbi i praktične nastave, omogućio bi se rad škole u jednoj smjeni i nastava Poljoprivrednog učilišta odvijala bi se na jednom mjestu. Sada učenici dio nastave, vježbi i praktične nastave imaju u unajmljenom prostoru u Aleji D. Domjanića, dio na poligonu za praktičnu nastavu, a dio u matičnoj školi u Gajevoj ulici.

Tijekom školske godine 2022./2023. uređena je knjižnica škole (pod i zidovi).

S obzirom na preporuku prosvjetne inspekcije da učenici ne mogu dežurati na ulazu u školu, a radi sigurnosti učenika i djelatnika škole, postavljen je video nadzor škole.

U protekloj školskoj godini, financijskim sredstvima Osnivača, izvršena je kompletna rekonstrukcija i uređenje električnih instalacija u matičnoj školi jer iste nisu mijenjane od izgradnje objekta škole. S obzirom na veliko povećanje trošila (računala, projektori, peći za keramiku, printeri, fotokopirni aparati), stalno su bili problemi sa strujom tako da je bila neophodna rekonstrukcija.

1. **KADROVSKI UVJETI**
   1. **Nastavnici**

U protekloj školskoj godini u nastavnom procesu sudjelovalo je 96 nastavnika: profesora, stručnih učitelja i suradnika u praktičnoj nastavi u školi. Od tog broja 8 nastavnika bili su vanjski suradnici, uglavnom za program zdravstva.

Gotovo sva nastava bila je stručno zastupljena, osim djelomično stručnih predmeta u strojarstvu, engleskog i njemačkog jezika.

Organizacijsko-razvojnu službu činili su ravnatelj, pedagog, psiholog, voditelj smjene – satničar, knjižničar i voditelj praktične nastave.

Osim nastavnog osoblja školu su opsluživali tajnik i voditelj računovodstva, te jedan administrator, jedan domar, dva domara-ložača i jedanaest čistačica.

1. **UČENICI**
   1. **Opći podaci o učenicima i razredima**

Ukupan broj upisanih učenika na početku školske godine iznosio je 576 učenika, a na kraju školske godine 573 učenika.

Od ukupno 573 učenika 11 učenika pohađalo je dvogodišnji program, 225 učenika trogodišnje programe, 219 učenika četverogodišnje programe, a 117 petogodišnji program.

Ukupno je u školi bilo 34 razrednih odjela, od toga 15 razreda trogodišnjih programa i 12 razreda četverogodišnjih programa, 5 razreda petogodišnjih programa te 2 razreda dvogodišnjeg programa.

**BROJ UČENIKA NA KRAJU ŠKOLSKE GODINE**

**2022./2023.**

|  |  |  |  |
| --- | --- | --- | --- |
| **Razred** | **Zanimanje-profil** | **br.učenika** | **br. odjela** |
| 1.G | ARHITEKTONSKI TEHNIČAR/  GRAĐEVINSKI TEHNIČAR | 12  12 | 1 |
| 1.Ma | MEDICINSKA SESTRA OPĆE NJEGE/TEHNIČAR OPĆE NJEGE | 28 | 1 |
| 1.Mb | FIZIOTERAPEUTSKI TEHNIČAR/KA | 19 | 1 |
| 1.P | AGROTEHNIČAR | 17 | 1 |
| 1.a**1**     a**2** | ZIDAR  MONTER SUHE GRADNJE | 5  10 | 1 |
| 1. b**1**  b**2** | RUK. SAMOHODNIM GRAĐ. STROJEVIMA  MEHANIČAR POLJOPRIVREDNE MEHANIZACIJE | 16  6 | 1 |
| 1.c**1**     c**2** | KERAMIČAR-OBLAGAČ  CVJEĆAR | 8  10 | 1 |
| 1.d**1**  d**2** | INSTALATER GRIJANJA I KLIMATIZACIJE  PLINOINSTALATER | 11  5 | 1 |
| 1.e | POMOĆNI PROIZVOĐAČ KERAMIKE | 7 | 1 |
| 1.f**1**  f**2** | SOBOSLIKAR – LIČILAC-DEKORATER  STAKLAR | 6  2 | 1 |
| UKUPNO | | **174** | **10** |
| 2.G | ARHITEKTONSKI TEHNIČAR  GRAĐEVINSKI TEHNIČAR | 12  12 | 1 |
| 2.Ma | MEDICINSKA SESTRA OPĆE NJEGE/TEHNIČAR OPĆE NJEGE | 26 | 1 |
| 2.Mb | FIZIOTERAPEUTSKI TEHNIČAR | 18 | 1 |
| 2.P | AGROTEHNIČAR | 8 | 1 |
| 2.a**1**     a**2** | TESAR  MONTER SUHE GRADNJE | 3  8 | 1 |
| 2.b**1**  b**2** | RUK. SAMOHODNIM GRAĐ. STROJEVIMA  MEHANIČAR POLJOPRIVREDNE MEHANIZACIJE | 13  6 | 1 |
| 2.c**1**     c**2**  c**3** | KERAMIČAR OBLAGAČ  CVJEĆAR  POLJOPRIVREDNI GOSPODARSTVENIK | 10  3  4 | 1 |
| 2.d**1**  d**2** | INSTALATER GRIJANJA I KLIMATIZACIJE  PLINOINSTALATER | 11  6 | 1 |
| 2.e | POMOĆNI PROIZVOĐAČ KERAMIKE | 4 | 1 |
| 2.f | SOBOSLIKAR – LIČILAC-DEKORATER | 12 | 1 |
| UKUPNO | | **156** | **10** |
| 3.G | ARHITEKTONSKI TEHNIČAR  GRAĐEVINSKI TEHNIČAR | 9  12 | 1 |
| 3.Ma | MEDICINSKA SESTRA OPĆE NJEGE/TEHNIČAR OPĆE NJEGE | 20 | 1 |
| 3.Mb | FIZIOTERAPEUTSKI TEHNIČAR | 16 | 1 |
| 3.P | AGROTEHNIČAR | 18 | 1 |
| 3.a**1**    a**2** | TESAR  MONTER SUHE GRADNJE | 3  13 | 1 |
| 3.b**1**  b**2** | RUK. SAMOHODNIM GRAĐ. STROJEVIMA  MEHANIČAR POLJOPRIVREDNE MEHANIZACIJE | 15  4 | 1 |
| 3.c**1**  c**2** | CVJEĆAR  KERAMIČAR OBLAGAČ | 9  8 | 1 |
| 3.d**1** | INSTALATER GRIJANJA I KLIMATIZACIJE | 11 | 1 |
| 3.f | SOBOSLIKAR – LIČILAC-DEKORATER | 7 | 1 |
| UKUPNO | | **145** | **9** |
| 4.G | ARHITEKTONSKI TEHNIČAR  GRAĐEVINSKI TEHNIČAR | 9  8 | 1 |
| 4.Ma | MEDICINSKA SESTRA OPĆE NJEGE/TEHNIČAR OPĆE NJEGE | 23 | 1 |
| 4.Mb | FIZIOTERAPEUTSKI TEHNIČAR | 22 | 1 |
| 4.P | AGROTEHNIČAR | 15 | 1 |
| UKUPNO | | **77** | **4** |
| 5.Ma | MEDICINSKA SESTRA OPĆE NJEGE/TEHNIČAR OPĆE NJEGE | 21 | 1 |
| UKUPNO | | **21** | **1** |
| **SVEUKUPNO** | | **573** | **34** |

* + 1. **Kvantitativna analiza uspjeha učenika**

Nakon završetka nastavne godine za učenike koji su upućeni na produžnu nastavu organiziran je dopunski rad s predmetnim nastavnicima od 26. 6. do 7. 07. 2023. Popravni ispiti u jesenskom roku održali su se od 21. 8. do 23. 8. 2023.

# Uspjeh učenika na kraju nastavne godine

Pozitivno ocijenjeni učenici

|  |  |  |  |  |  |  |  |
| --- | --- | --- | --- | --- | --- | --- | --- |
| Razred | Broj učenika | Pozitivno ocijenjeni učenici | | | | | |
| Broj | % | 5 | 4 | 3 | 2 | |
| 1 | 174 | 133 | 76,44 | 29 | 60 | 44 | 0 | |
| 2 | 155 | 123 | 79,35 | 22 | 68 | 32 | 1 | |
| 3 | 145 | 140 | 96,55 | 39 | 70 | 31 | 0 | |
| 4 | 77 | 76 | 98,7 | 16 | 51 | 9 | 0 | |
| 5 | 21 | 21 | 100 | 8 | 11 | 2 | 0 | |

Negativne ocjene

|  |  |  |  |
| --- | --- | --- | --- |
| Razred | Broj učenika | Nedovoljne ocjene | |
| Broj | Po učeniku | |
| 1 | 174 | 37 | 0,21 | |
| 2 | 155 | 20 | 0,13 | |
| 3 | 145 | 4 | 0,03 | |
| 4 | 77 | 1 | 0,01 | |
| 5 | 21 | 0 | 0 | |

Negativno ocijenjeni učenici

|  |  |  |  |  |  |  |
| --- | --- | --- | --- | --- | --- | --- |
| Razred | Broj učenika | Nedovoljno ocijenjeni učenici | | | | |
| Broj | % | 1 | 2 | 3 i više |
| 1 | 174 | 26 | 14,94 | 9 | 2 | 15 |
| 2 | 155 | 14 | 9,03 | 3 | 1 | 10 |
| 3 | 145 | 3 | 2,07 | 2 | 0 | 1 |
| 4 | 77 | 1 | 1,3 | 1 | 0 | 0 |
| 5 | 21 | 0 | 0 | 0 | 0 | 0 |

Neocijenjeni učenici

|  |  |  |  |
| --- | --- | --- | --- |
| Razred | Broj učenika | Neocijenjeni | |
| Broj | % |
| 1 | 174 | 4 | 2,3 |
| 2 | 155 | 0 | 0 |
| 3 | 145 | 2 | 1,38 |
| 4 | 77 | 0 | 0 |
| 5 | 21 | 0 | 0 |

Postotak prolaznosti

|  |  |  |  |
| --- | --- | --- | --- |
| Odjeljenje | Broj učenika | Broj pozitivno ocjenjenih | Postotak prolaznosti |
| 1.a | 15 | 9 | 60 |
| 1.b | 22 | 16 | 72,73 |
| 1.c | 18 | 15 | 83,33 |
| 1.d | 16 | 11 | 68,75 |
| 1.e | 7 | 6 | 85,71 |
| 1.f | 8 | 7 | 87,5 |
| 1.G | 24 | 24 | 100 |
| 1.Ma | 28 | 19 | 67,86 |
| 1.Mb | 19 | 15 | 78,95 |
| 1.P | 17 | 11 | 64,71 |
| 2.a | 11 | 9 | 81,82 |
| 2.b | 18 | 18 | 100 |
| 2.c | 17 | 13 | 76,47 |
| 2.d | 17 | 8 | 47,06 |
| 2.e | 4 | 4 | 100 |
| 2.f | 12 | 0 | 0 |
| 2.G | 24 | 24 | 100 |
| 2.Ma | 26 | 26 | 100 |
| 2.Mb | 18 | 15 | 83,33 |
| 2.P | 8 | 6 | 75 |
| 3.a | 16 | 16 | 100 |
| 3.b | 19 | 19 | 100 |
| 3.c | 17 | 17 | 100 |
| 3.d | 11 | 11 | 100 |
| 3.f | 7 | 7 | 100 |
| 3.G | 21 | 19 | 90,48 |
| 3.Ma | 20 | 18 | 90 |
| 3.Mb | 16 | 15 | 93,75 |
| 3.P | 18 | 18 | 100 |
| 4.G | 17 | 16 | 94,12 |
| 4.Ma | 23 | 23 | 100 |
| 4.Mb | 22 | 22 | 100 |
| 4.P | 15 | 15 | 100 |
| 5.Ma | 21 | 21 | 100 |

Izostanci

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Razred | Broj učenika | Opravdano | | Neopravdano | | | Ukupno | | |
| Broj | Po učeniku | Broj | Po učeniku | Broj | | Po učeniku |
| 1 | 174 | 15685 | 90,14 | 696 | 4 | 16381 | | 94,14 |
| 2 | 155 | 10342 | 66,72 | 255 | 1,65 | 10597 | | 68,37 |
| 3 | 145 | 10255 | 70,72 | 269 | 1,86 | 10524 | | 72,58 |
| 4 | 77 | 5141 | 66,77 | 88 | 1,14 | 5229 | | 67,91 |
| 5 | 21 | 317 | 15,1 | 26 | 1,24 | 343 | | 16,33 |

Pedagoške mjere

|  |  |  |  |  |
| --- | --- | --- | --- | --- |
| Razred | Opomena | Ukor | Opomena pred isključenje | Isključenje iz nastave s pravom polaganja razrednih ispita |
| 1 | 13 | 8 | 1 | 2 |
| 2 | 14 | 5 | 2 | 0 |
| 3 | 14 | 4 | 2 | 0 |

Ukupno gledajući, najviše odgojnih mjera u školi izrečeno je učenicima 1. razreda, a nijedna učenicima 4. razreda. Razlozi pedagoških mjera su najvećim dijelom razni oblici kršenja kućnog reda i neopravdani sati. Od odgojnih mjera najviše je izrečenih opomena.

Nakon svih popravnih rokova na kraju školske godine postignut je sljedeći uspjeh:



Srednja ocjena općeg uspjeha učenika škole je 3,7, za 0,1 manje nego prošle školske godine.

**Vladanje učenika**

|  |  |  |  |
| --- | --- | --- | --- |
|  | **Vladanje** | | |
| **Razred** | **UZORNO** | **DOBRO** | **LOŠE** |
| **1. razred** |  |  |  |
| 1.a | 12 | 1 | 2 |
| 1.b | 13 | 7 | 2 |
| 1.c | 18 | 0 | 0 |
| 1.d | 13 | 4 | 0 |
| 1.e | 7 | 0 | 0 |
| 1.f | 8 | 0 | 0 |
| 1.G | 24 | 0 | 0 |
| 1.Ma | 28 | 0 | 0 |
| 1.Mb | 19 | 0 | 0 |
| 1.P | 14 | 3 | 0 |
| **2. razred** |  |  |  |
| 2.a | 9 | 2 | 0 |
| 2.b | 19 | 0 | 0 |
| 2.c | 17 | 0 | 0 |
| 2.d | 12 | 4 | 1 |
| 2.e | 4 | 0 | 0 |
| 2.f | 11 | 1 | 0 |
| 2.G | 24 | 1 | 0 |
| 2.Ma | 27 | 0 | 0 |
| 2.Mb | 17 | 1 | 0 |
| 2.P | 8 | 0 | 0 |
| **3. razred** |  |  |  |
| 3.a | 12 | 4 | 0 |
| 3.b | 15 | 4 | 0 |
| 3.c | 17 | 0 | 0 |
| 3.d | 9 | 2 | 0 |
| 3.f | 4 | 2 | 1 |
| 3.G | 20 | 1 | 0 |
| 3.Ma | 20 | 0 | 0 |
| 3.Mb | 16 | 1 | 0 |
| 3.P | 18 | 0 | 0 |
| **4. razred** |  |  |  |
| 4.G | 16 | 1 | 0 |
| 4.Ma | 23 | 0 | 0 |
| 4.Mb | 22 | 0 | 0 |
| 4.P | 15 | 0 | 0 |
| **5. razred** |  |  |  |
| 5.Ma | 23 | 0 | 0 |
|  | **527** | **40** | **6** |

* 1. **Završni ispiti**

U ljetnom roku završni ispiti organizirani su u periodu od 1. 6. do 15. 6. 2023. Od ukupno 138 učenika završnih razreda, 136 učenika steklo je pravo pristupiti završnom ispitu u ljetnom roku i svi su položili završni ispit u ljetnom roku.

Završni ispiti u jesenskom roku održali su se od 18. do 29. 8. 2023. Tri učenika stekla su pravo pristupiti završnom ispitu i svi su položili.

**Pregled broja učenika koji su položili završni ispit**

|  |  |  |  |  |  |  |
| --- | --- | --- | --- | --- | --- | --- |
| Razred | Učenika ukupno | Učenika pristupilo – ljetni rok | Učenika položilo – ljetni rok | Učenika ostalo za jesenski rok | Učenika položilo – jesenski rok | Učenika ostalo za zimski rok |
| 2.e | 4 | 4 | 4 |  |  |  |
| 3.a | 16 | 16 | 16 |  |  |  |
| 3.b | 19 | 19 | 19 |  |  |  |
| 3.c | 17 | 17 | 17 |  |  |  |
| 3.d | 9 | 9 | 9 | 2 | 2 |  |
| 3.f | 7 | 7 | 7 |  |  |  |
| 4.G | 8 | 8 | 8 | 1 |  |  |
| 4.Mb | 22 | 22 | 22 |  |  |  |
| 4.P | 15 | 15 | 15 |  |  |  |
| 5.Ma | 21 | 21 | 21 |  |  |  |

* 1. **Sudjelovanje na natjecanjima, smotrama**

Na natjecanjima državne razine u struci i strukovnim predmetima, iz naše škole sudjelovalo je 12 učenika iz svih učilišta, a 6 učenika iz općeobrazovnih predmeta.

Na županijskoj i međužupanijskoj razini, u općeobrazovnim predmetima sudjelovalo je 12 učenika, a u strukovnim natjecanjima 9 učenika.

Na školskoj razini, u natjecanjima iz općeobrazovnih predmeta sudjelovalo je 80 učenika, a u strukovnim natjecanjima njih 54.

Graditeljstvo

Učenici koji su osvojili jedno od prva 3 mjesta ili sudjelovali na državnom natjecanju:

* Luka Škreblin, 4.G, arhitektonske tehnologije, 5. mjesto, mentor prof. Anamarija Aleksić Matijević
* Irina Ferek, 4.G, graditeljska tehnologija, 8. mjesto, mentor prof. Željko Rod
* Mihael Herceg, 3.f, soboslikarstvo, 3. mjesto, mentor prof. Robert Kuhar
* Petar Ružđak, 3.c, keramičarstvo i oblaganje, 1. mjesto, mentor instruktor Stjepan Sinković
* Vedran Presečki i Branimir Ružđak, 3.a, suha gradnja, 1. mjesto, mentor instruktor Ivan Mohač
* Matija Mirt i Matija Sovec, 2.a, zidarstvo, 2. mjesto, mentor instruktor Ivan Ded
* Leonarda Gustović, 4.G, Međusektorska smotra Graditeljstvo, geodezija i arhitektura na temu Projekt obiteljske kuće, 1. mjesto, mentor prof. Sanja Markuš
* Mihael Gradečak, 3.G, AutoCad, sudjelovanje, mentor Anamarija Aleksić Matijević

Poljoprivreda

Učenici koji su osvojili jedno od prva 3 mjesta ili sudjelovali na državnom natjecanju:

* Marina Horvat, 1.c, cvjećarstvo, 1. mjesto, mentorica prof. Božica Slivnjak Kruhek
* Valentina Sviben, 4.P, sudjelovanje na državnom natjecanju WorldSkills u disciplini Agro, mentor prof. Davor Stanković

Općeobrazovni predmeti i projekti

Lara Kušić, 1.Mb, Dora Mrzljak, 1.Mb, Maja Stiplošek, 1.Mb, Jan Videk, 1.Mb, Državna smotra projekata iz građanskog odgoja i obrazovanja, Projekt Građanin, mentor prof. Janja Roginić

Paolo Bajs, 1.Ma, Lana Breber, 1.Ma, Lana Prežigalo, 1.Ma, sudjelovanje na Simuliranoj sjednici Hrvatskog sabora za učenike srednjih škola, mentor prof. Janja Roginić

Domijada – Veronika Lendl, Petra Ranogajec, Klara Haramina i Patricija Erdelja, osvojeno prvo mjesto na regionalnom natjecanju učeničkih domova Središnje Hrvatske u kategoriji MODNI DIZAJN te sudjelovanje na državnoj Domijadi, mentor prof. Marica Kašćelan

Jurica Črepinko, 4.P, Patricija Erdelja, 4.P, Klara Haramina, 4.P, natjecanje u poduzetničkim vještinama u sklopu projekta „Kreiraj svoju budućnost“, mentor prof. Mirjana Hudi Vlahek

Tomislav Horvat, 2.Ma, medicinski tehničar, državno natjecanje engleski jezik, sudjelovanje, mentor prof. Valentina Lovrenčić

Na sportskim natjecanjima sudjelovali su i osvojili mjesta sljedeći učenici:

Županijska natjecanja:

FUTSAL (mladići)

* Sudjelovali na županijskom natjecanju, učenici:

Luka Škreblin, 5.Ma, Bruno Tišljar, 5.Ma, Jan Mokrović, 4.Mb, Jurica Črepinko, 4.P, Adriano Fruk, 4.G, Dominik Cvek, 4.G, Moreno Stanišić, 4.G, Jurica Merkaš, 3.b, Patrik Tomašić, 2.C, David Rupčić, 2.c, Nikola Mutak, 2.b, David Kovačić, 2.Ma, Patrik Pripeljaš, 2.Mb, Noa Seitz, 2.Mb, Tomislav Hren, 2.Mb, Mateo Mlinarić, 1.Mb, Partik Androić, 1.Mb

* voditelj: Balen Roman

ODBOJKA (djevojke)

* sudjelovale na županijskom natjecanju, učenice:

Petra Slovenec, 5.Ma, Patricija Erdelja, 4.P, Klara Haramina, 4.P, Valentina Sviben, 4.P, Sara Petaj, 3.Mb, Marta Stanić, 3.Mb, Nika Kramarić, 2.Ma, Dorotea Petrovečki, 2.Ma, Doroteja Markuš, 2.Mb, Dora Markuš, 2.Mb

* Voditelj: Roman Balen

RUKOMET (mladići)

* 2. mjesto na županijskom natjecanju, učenici:

Dorijan Ded, 5.Ma, Luka Škreblin, 5.Ma, Lovro Rabuzin, 4.Mb, Jurica Merkaš, 3.b, Luka Sinković, 3.b, Branimir Ružđak, 3.a, Mihael Ljubek, 2.b, Nikola Mutak, 2.b, Filip Moštak, 2.Ma, Oliver Haramustek, 1.G, Fran Turk, 1.G, Patrik Andorić, 1.Mb, Damjan Martinić, 1.Mb, Rok Končić, 1.Ma

* Voditelj: Hrvoje Špiljak

CROSS (mladići)

* 3. mjesto na županijskom natjecanju
* učenici:

Martin Horvat, 3.b, Danijel Levak, 2.d, Patrik Pripeljaš, 2.Mb, Matija Sovec, 2.a

* Voditelj: Tatjana Tuđa

CROSS (djevojke)

* Sudjelovale na županijskom natjecanju
* učenice:

Helena Rengl, 4.Mb, Hana Harapin, 3.P, Dorotea Petrovečki, 2.Ma

* Voditelj: Tuđa Tatjana

ATLETIKA (mladići)

* 2. županijskom na županijskom natjecanju
* učenici:

Marko Vagan, 4.Mb, Luka Sinković, 3.b, Jan Gradičak, 2.Mb, Noa Seitz, 2.Mb, Borna Pungartnik, 2.Mb, Patrik Pripeljaš, 2.Mb, Ivano Stipanec, 1.Ma, Paolo Bajs, 1.Ma, Roko Končić, 1.Ma

* Voditelj: Tatjana Tuđa

ATLETIKA (djevojke)

* županijske prvakinje i sudjelovale na državnom natjecanju
* učenice:

Veronika Lendl, 4.Ma, Katarina Žukina, 3.Mb, Lana Haban, 3.Mb, Mihaela Mužić, 3.Mb, Anita Hoić, 3.Mb, Magdalena Pišković, 2.Mb, Doroteja Markuš, 2.Mb, Dorotea Perovečki, 2.Ma, Sara Barlović, 1.G

* Voditelj: Tatjana Tuđa

**ODGOJNO-OBRAZOVNI RAD**

**4.1. Nastava**

Nastava je bila organizirana, kao i do sada, u dva turnusa koja se nisu međusobno izmjenjivala, zbog nedostatka prostora za jednosmjenski rad. Redovna, dopunska, dodatna, fakultativna i izborna nastava odvijala se u redovitoj satnici. Izvannastavne aktivnosti odvijale su se četvrtkom 1. sat popodnevne smjene te u izvannastavne dane kada je za to bilo potrebe i prilike.

Nastavni programi su sadržajno u cijelosti realizirani.

**REALIZACIJA DODATNE NASTAVE**

**U ŠK. GOD. 2022./2023.**

|  |  |  |  |  |  |
| --- | --- | --- | --- | --- | --- |
| **Red.br.** | **Aktivnost** | **Prezime i ime izvršitelja** | **Planiran fond sati god.** | **Broj učenika – planiran/**  **prijavljen/**  **uključen** | **Realizirani broj sati** |
|  | Hrvatski jezik | Karmen Šimudvarac | 32 | 20/37/2-13 | 24 |
|  | Hrvatski jezik | Mateja Kuzminski/Maja Šimag | 32 | 20/38/2-14 | 24 |
|  | Engleski jezik | Gordana Bujanić Tretinjak | 32 | 30/28/7-10 | 27 |
|  | Engleski jezik | Petra Gorički | 32 | 30/33/4 | 27 |
|  | Njemački jezik | Silvija Soldo | 32 | 20/9/3-6 | 24 |
|  | Matematika | Jasenka Mutak | 32 | 40/5-10 | 21 |
|  | Matematika | Sanja Videk | 32 | 30/5 | 24 |
|  | Biologija | Saša Peričak | 32 | 25/1 | 33 |
|  | Fizika (3.G) | Dinka Štih Curiš | 35 | 21/21/21 | 33 |
|  | Fizika (4.G) | Dinka Štih Curiš | 32 | 17/17/17 | 33 |
|  | Nosive konstrukcije | Željko Rod | 32 | 10/5 | 32 |
|  | Graditeljsko nasljeđe i AutoDesk Revit | Sanja Markuš | 35+35 | 10/25 | 35+35 |
|  | Arhitektonske tehnologije | Anamarija Aleksić Matijević | 32 | 10/6 | 32 |
|  | Crtanje | Borna Demel | 35 | 15/2 | 32 |
|  | Robotika | Daniela Usmiani | 70 | 15/19 | 51 |
|  | Kineziterapija | Renata Korinčić | 32 | 10/22 | 31 |
|  | Zdravstvena njega | Kristinka Zebec | 35 | 20/21 | 35 |
|  | Hortikultura | Filip Halić | 32 | 20 | 29 |
|  | Škola nogometa | Roman Balen | 35 | 25 | 35 |
|  | Škola rukometa | Hrvoje Špiljak | 35 | 25/15 | 35 |
|  | Atletika | Tatjana Tuđa | 35 | 25 | 33 |
|  | Učenička zadruga | Ivančica Čehulić | 35 | 10/37 | 34 |
|  | Mrežna stranica | Krasnodor Mikša | 35 | 20/14 | 32 |
|  | Mrežna stranica | Daniela Usmiani | 35 | 20/14 | 32 |
|  | E-medica | Rafaela Božić | 35 | 10 | 35 |
|  | Pčelarstvo | Daniel Gavran | 35 | 20/9 | 35 |
|  | Crveni križ | Barbara Benković | 35 | 20/8 | 30 |
|  | Cvjećarstvo | Ivana Sedak | 20 | 9 | 18 |
|  | IT u proizvodnji hrane | Davor Stanković | 20 | 9 | 20 |

**Izvješća o izvođenju i realizaciji dodatne nastave u školskoj godini 2022./2023.**

**HRVATSKI JEZIK (dodatna nastava - viša razina)**

U protekloj školskoj godini 2022./2023. bila su planirana 32 sata dodatne nastave iz predmeta Hrvatski jezik priprema za državnu maturu, no održana su 24 sata. Razlog tome je taj što zadnjih 8 sati nije prisustvovao nijedan učenik. Naime, od 12. do 21. lipnja 2023. nastavni sati nisu održani. Broj polaznika bio je 37 učenika, a obuhvaćeni su učenici završnih razreda, odnosno učenici 4. P i 4. Mb razreda. Rad dodatne nastave sastojao se od tumačenja novoga Ispitnog kataloga, pripreme za pisanje eseja prema novom kurikulumu, pisanje sažetka, pitanja zatvorenog tipa (književnost i jezik) te razumijevanja pročitanih tekstova.

Na nastavnim satima učenici su pisali školski esej na predlošcima reprezentativnih djela svjetske i hrvatske književnosti na kojima se ponavljalo književnoteorijsko i književnopovijesno gradivo. Nakon svakog pisanoga eseja slijedila bi analiza koja obuhvaća ispravke i komentare prema opisivačima A, B i C kategorije i predočeni su eseji drugih učenika na temelju kojih je istaknuto što je dobro u učeničkom esejima, a što je pogrešno. Osim toga, ponovljeno je i gradivo četverogodišnjega nastavnog plana i programa iz područja teorije književnosti, povijesti književnosti, jezičnih znanosti (fonologije, morfologije, sintakse i leksikologije) te povijesti jezika.

Ove nastavne godine učenici su upoznati i s elementima pisanja sažetka i samostalno su pisali sažetke na predlošcima neknjiževnih tekstova. Nakon pisanja sažetka učenicima su predočeni sažetci drugih učenika te su mogli uspoređivati svoje sažetke s radovima drugih učenika. Na različitim radovima, također, je ukazano na dobre elemente sažetka, ali i na one loše.

Nadalje, učenicima su predočeni elementi kriterija ocjenjivanja eseja i sažetka kao i pomoćne tablice za ocjenjivanje.

Ukazala bih na problematiku neredovitih dolazaka učenika. Broj učenika, koji su prisustvovali dodatnoj nastavi, kretao se od dvaju učenika do trinaest. Naime, jednom bi došli jedni učenici, drugi put drugi pri čemu u potpunosti nije ostvaren kontinuitet u radu. Isto tako, naglasila bih kako je priprema za državnu maturu vrlo korisna jer se obrađuje gradivo gimnazijskog nastavnog programa, a koje nije obuhvaćeno nastavnim kurikulumom u četverogodišnjem strukovnom obrazovanju.

Nastavnica: Karmen Šimudvarac, prof.

**Dodatna nastava za državnu maturu iz Hrvatskog jezika (osnovna razina)**

Dodatna nastava iz Hrvatskoga jezika u školskoj godini 2022./2023. bila je namijenjena maturantima četverogodišnjih strukovnih zanimanja, točnije smjerovima građevinski tehničar / građevinska tehničarka i arhitektonski tehničar / arhitektonska tehničarka te medicinski tehničar opće njege / medicinska sestra opće njege.

Cilj nastave bio je pripremiti učenike za pisanje ispita iz predmeta Hrvatski jezik na državnoj maturi. Učenici su na predlošcima različitih tekstova (lirskih, epskih, dramskih i diskurzivnih) ponavljali gradivo teorije i povijesti književnosti, kao i gradivo vezano uz jezik (fonologija, morfonologija, morfologija, sintaksa, leksikologija, tvorba riječi, pravopis).

Na satima vezanim za pisanje eseja učenici su, osim utvrđivanja pravopisnih i gramatičkih zakonitosti, vježbali samostalno pisanje, formuliranje i interpretiranje vlastitog teksta na osnovi književnog predloška, po zadanim smjernicama i uvjetima. Nadalje, učenici su bili upoznati s elementima pisanja sažetka te su i samostalno pisali sažetke na predlošcima neknjiževnih tekstova. Nakon svakog pisanog zadatka uslijedila je analiza prema ljestvici za bodovanje određenog pisanog zadatka, eseja ili sažetka.

Učenici nisu redovito dolazili na dodatnu nastavu iz Hrvatskoga jezika. Na nastavu je upisano 38 učenika, a broj redovitih učenika, koji su prisustvovali dodatnoj nastavi, kretao se od dvaju do četrnaest. Planirana su 32 sata, a održana su 24 sata zato što zadnjih 8 sati nije prisustvovao niti jedan učenik.

Nastavnica: Mateja Kuzminski, prof.

**Dodatna nastava iz engleskog jezika**

Broj učenika:

Prijavljenih učenika 28, tijekom prvog polugodišta učenici su se prebacivali na nižu razinu. Broj upisanih na kraju je 12, no evidentiranih dolazaka je znatno manje. Do veljače je broj učenika koji pohađa sate redovito bio između 7 i 10, od veljače je samo učenica Marija Benko (4.G) pohađala sate.

Realizacija sati:

Planirana su 32 nastavna sata, no zbog okolnosti (ispit iz engleskog jezika je bio već 2. 6. 2023.) održano je 27.

Realizacija sadržaja:

Svi planirani nastavni sadržaji su i obrađeni. Struktura nastave je varirala, izmjenjivali su se različiti sadržaji i oblici rada kako bi učenicima koji su pohađali nastavu bilo omogućeno da imaju najviše koristi od toga.

1. pregled ispitnog kataloga i raščlamba ispita iz engleskog jezika

2. opis strukture zadataka čitanja s razumijevanjem, vještine iz domene čitanja koje se propituju sa primjerima i zadacima za rješavanje tijekom nastave i samostalan rad kod kuće

3. opis strukture zadataka slušanja s razumijevanjem, vještine iz domene slušanja koje se propituju na ispitu sa primjerima i zadacima za rješavanje tijekom nastave i samostalan rad kod kuće

4. raspravljački esej; opis strukture i sadržaja, način strukturiranja i pisanja, pisanje eseja na nastavi i samostalno kod kuće, rasprava i raščlamba

5. gramatičke strukture – presjek obrađenih struktura te njihovo ponavljanje i uvježbavanje.

Procjena ostvarenosti ishoda:

Ishodi su ostvareni s učenicima koji su pohađali određeni nastavni sat.

Nastavnica: Gordana Bujanić Tretinjak, prof.

**Dodatna nastava iz engleskog jezika**

 - broj učenika koji su pohađali nastavu – na uvodnom satu zapisalo se njih 33, u prosjeku je na nastavu dolazilo 4 učenika

- broj realiziranih sati – 27/32

- realizirane teme – gramatičke strukture, čitanje s razumijevanjem, slušanje s razumijevanjem, e-mail (odgovor na poruku)

- procjena ostvarenosti ishoda / uspješnosti nastave – ishodi su ostvareni s učenicima koji su redovito dolazili na nastavu, no dodatna nastava u ovakvom obliku ne potiče učenike na dolazak i redovit rad.

Nastavnica: Petra Gorički, mag. philol. angl. et lusit.

**Dodatna nastava iz njemačkog jezika**

Tijekom nastavne godine 2022./2023. održana su 24 nastavna sata priprema za državnu maturu iz njemačkog jezika za obje razine. Ove godine su svi polaznici prijavili ispit državne mature iz njemačkog jezika na nižoj razini pa sam u skladu s time i vodila pripreme.

Od devet prijavljenih učenika dodatnu nastavu redovito je pohađalo troje do šestero učenika, a svim polaznicima DM slala sam materijale za vježbanje dodatno i na *Yammer*.

Na pripremama su se obrađivale cjeline iz područja sintakse, semantike i gramatike njemačkog jezika te se detaljno proučio ispitni katalog DM sa stranica NCVVO. Učenici su se temeljito upoznali sa zadacima koji se traže na ispitu DM te su uvježbavali svoje kompetencije razumijevanja čitanja, slušanja i pisanja.

Dodatnu nastavu iz njemačkog jezika mogu procijeniti kao djelomično uspješnom. Smatram da su učenici jako slabo motivirani, a često bi se opravdali kako nisu u mogućnosti dolaziti na pripreme ili ostajati u školi nakon nastave.

Nastavnica: Silvija Soldo, prof.

**Izvješće o radu dodatne nastave iz matematike**

Dodatna nastava iz matematike namijenjena je učenicima maturalnih razreda koji su prijavili  osnovnu razinu ispita iz matematike na državnoj maturi. Planirana su 32 sata, ali je zbog slabog interesa učenika odrađen 21 sat. Nastavi je prisustvovalo od 5 do 10 učenika.

Smjernice za rad su objavljeni obrazovni ishodi koji se provjeravaju na osnovnoj razini ispita iz područja: brojevi, algebra i funkcije, oblik i prostor, mjerenje, podatci, statistika i vjerojatnost. Ponavljaju se procesi, procedure, postupci, formule, primjena i modeliranje matematičkih problema.

Nastava je organizirana tako da se rješavaju zadaci u dosada provedenim ispitima, zadaci probnih matura te zadaci objavljeni u Ispitnom katalogu.

Nastavnica: Jasenka Mutak, prof.

**Dodatna nastava iz matematike – pripreme za državnu maturu**

Dodatna nastava namijenjena je učenicima maturalnih razreda koji su prijavili pisanje ispita matematika – viša razina na državnoj maturi. Trebalo je odraditi 32 sata, ali su odrađena samo 24 jer učenici nisu bili zainteresirani za dolazak nakon što im je završila nastavna godina. Tokom nastavne godine na pripreme je dolazilo 5 učenika.

Smjernice za rad su objavljeni obrazovni ishodi koji se provjeravaju na višoj razini ispita iz područja: brojevi,  algebra i funkcije, oblik i prostor, mjerenje, podatci, statistika i vjerojatnost.

Pripreme su odrađene na način da smo rješavali zadatke na dosad provedenim ispitima mature.

Nastavnica: Sanja Videk, prof.

**Dodatna nastava iz biologije 2022./2023. – analiza uspješnosti**

Broj učenika: 7 (upisanih), 1 učenica je redovito pohađala sve sate

Planirani/realizirani broj sati: 32/33

Nastava je održana prema planu i programu te je ostvareno više sati od planiranih 32 – ukupno 33.

Jedna učenica redovito je prisustvovala svim satima te je ostvarila planirane ishode. Nastavi je pristupila ozbiljno i odgovorno te se redovito pripremala za satove. Aktivno je sudjelovala u odabiru zastupljenosti pojedinih sadržaja tijekom priprema, a dodatno su obrađeni i sadržaji vezani uz primjere prijemnih ispita na Medicinskom fakultetu Sveučilišta u Zagrebu.

Šteta je što veći broj učenika nije prepoznao korist od dodatne nastave. Smatram da je glavni razlog nedovoljna motiviranost učenika za nastavak školovanja te bi se na tome trebalo više raditi kroz sve četiri (ili pet) godina školovanja. Povećanom motivacijom za nastavkom školovanja povećala bi se i motivacija za dodatnu nastavu i bolje osvijestila važnost samostalnog rada koji je uz nastavu nužan za postizanje uspjeha na ispitu državne mature. Unatoč malom broju učenika, dodatnu nastavu smatram uspješnom jer onima koji imaju želje za nastavkom školovanja, makar to bila i jedna učenica, pruža mogućnost usvajanja dodatnih sadržaja i stjecanje znanja koja će im trebati u daljnjem školovanju, u struci i u životu.

Nastavnik: Saša Peričak, dipl. ing. biol.

**Dodatna nastava iz fizike**

(Razlikovni program prema Ispitnome katalogu državne mature)

Program Dodatne nastave iz Fizike predstavlja dopunu programa nastavnog predmeta Fizika za 3. razred arhitektonskog i građevinskog tehničara u odnosu na Ispitni katalog državne mature. Također, on omogućava proširenje, produbljivanje i uvježbavanje gradiva Fizike važnog u struci te trenutnom i daljnjem obrazovanju. Kroz dodatnu nastavu obrađene su i uvježbane nastavne cjeline: elektromagnetizam, titranja, valovi te specijalna teorija relativnosti. Redovito ju je pohađao 21 učenik, tj. svi učenici 3.G razreda, a realizirana su 33 sata nastave od planiranih 35 sati.

Svi planirani ishodi uspješno su ostvareni.

Ovaj program predstavlja dopunu programa nastavnog predmeta Fizika 4. razreda arhitektonskog i građevinskog tehničara u odnosu na Ispitni katalog državne mature. Također, on omogućava proširenje, produbljivanje i uvježbavanje gradiva Fizike važnog u struci te trenutnom i daljnjem obrazovanju. Kroz dodatnu nastavu obrađene su i uvježbane nastavne cjeline: geometrijska optika, valna optika i moderna fizika. Redovito ju je pohađalo 17 učenika, tj. svi učenici 4.G razreda, a realizirana su 33 sata nastave od planiranih 32 sata.

Svi planirani ishodi uspješno su ostvareni.

Nastavnica: Dinka Štih-Curiš, prof. fizike

**Dodatna nastava iz predmeta Nosive konstrukcije**

|  |  |
| --- | --- |
| Zanimanje: | arhitektonski tehničar, građevinski tehničar |
| Razred: | 4.G |
| Nastavni predmet: | Nosive konstrukcije |
| Broj sati (tjedno/godišnje): | 1/32 |

Cilj dodatne nastave

Glavni cilj dodatne nastave pripremiti je učenike za školsko takmičenje, a nakon toga učenika koji osvoji prvo mjesto i za izlučno (međužupanijsko) te za državno takmičenje. Ovo je osobito važno jer prva tri mjesta s državnog takmičenja donose izravni upis na Građevinski fakultet.

Istovremeno će se učenici osposobiti za samostalno i uspješno rješavanje osnovnih statičkih proračuna jednostavnijih sustava građevinskih konstrukcija i razvijat će osjećaj odgovornosti za stabilnost građevina koje će kao graditelji projektirati ili izvoditi.

Opis zapažanja o učenicima:

Pokazali su određenu zainteresiranost, ali se osjećao nedostatak u predznanju. Računske i grafičke zadatke pokušavaju naučiti napamet i bez razumijevanja. Često su brzopleti u rješavanju zadataka.

Tijekom dodatne nastave iz nosivih konstrukcija s učenicima su odrađene sve nastavne cjeline i nastavne jedinice predviđene operativnim nastavnim planom i programom.

Broj održanih sati: 32

Broj prijavljenih učenika: 5

AnaIiza uspješnosti:

Provedeno je školsko natjecanje iz predmeta Nosive konstrukcije – građevna mehanika.

Od 5 učenika koji su se prijavili za pohađanje dodatne nastave iz navedenog predmeta, 5 ih je pristupilo školskom natjecanju.

Učenica Irina Ferek ostvarila je najveći broj bodova na školskom natjecanju te se plasirala direktno na državno natjecanje.

Učenica Irina Ferek osvojila je 8. mjesto na Državnom natjecanju učenika strukovnih škola RH u znanjima i vještinama - WorldSkills Croatia 2023., u natjecateljskoj disciplini Graditeljska tehnologija.

Državno natjecanje održano je na Zagrebačkom velesajmu od 10. – 12.5.2023. godine.

Nastavnik: Željko Rod, dipl. ing. građ.

**Dodatna nastava iz predmeta Arhitektonske tehnologije**

Razred: 4G

Predmet: Dodatna nastava iz Arhitektonskih konstrukcija

Predviđeni broj sati: 32 (jedan sat 1xtjedno)

Održano: 32 sati

Prijavljeni broj učenika: 6

Na početku školske godine prijavilo se 6 učenika koji su pohađali dodatnu nastavu. Pripremali smo se za Školsko natjecanje iz Arhitektonskih tehnologija koje je održano 18. 1.2023. godine.

Najbolji rezultat postigao je učenik Luka Škreblin, pa je on predstavljao našu školu na Izlučnom - međuškolskom natjecanju iz Arhitektonskih tehnologija održanom u Zagrebu u Graditeljskoj tehničkoj školi 9. 3. 2023. Učenik se plasirao među prvih 10 natjecatelja (bio je 8. ) i time ostvario pravo na daljnje natjecanje na Državnom natjecanju Worldskills Croatia (10. do 12. svibnja 2023). Tamo je naš Luka osvojio 5. mjesto!

Ciljevi nastave:

Usavršiti i proširiti znanja i vještine, dodatno provježbati primjenu pravila, postići veću sigurnost, brzinu i snalaženje u rješavanju zadataka, povezati sve to s lakoćom crtanja na računalu.

Cjeline:

1. Primjena pravila crtanja glavnog nacrta: tlocrti

2. Način crtanja zidova, stupova, stubišta, prozora, vrata. Opremanje nacrta, kotiranje

3. Izračun stubišta

4. Izrada tlocrta kata, krovišta, ravnog krova, kosog krova

5. Opremanje tlocrta – dimenzioniranje, uporabni prostori

6. Izrada presjeka

7. Izolacije, fizika zgrade, razumijevanje i crtanje detalja

8. Prostoručno crtanje: prostorni zor, perspektiva interijera, prikaz unutrašnjosti

9. Uvježbavanje prezentiranja.

Procjena ostvarenosti ishoda/uspješnosti nastave

Učenik Luka Škreblin ozbiljno je i savjesno pristupio zadacima te je svojim sudjelovanjem na Državnom natjecanju WorldSkills Croatia koje je održano na Zagrebačkom velesajmu od 10. do 12. svibnja 2023. i osvojenim 5. mjestom u disciplini „Arhitektonske tehnologije“ postigao izniman rezultat i uspješno predstavio našu školu.

 Nastavnica: Anamarija Aleksić Matijević, dipl. ing. arh.

**Izvješće o postignućima učenika iz Autocad-a**

Školsko natjecanje iz crtanja na računalima u AutoCAD-u održano je u siječnju 2023. godine. Sudjelovali su učenici 3.G i 4.G razreda. Najbolji rezultat postigao je učenik Mihael Gradečak iz 3.G razreda.

Tijekom sljedećih mjeseci, učenik se pripremao za Državno natjecanje rješavajući veći broj zadataka.

Državno natjecanje u AutoCAD-u održano je u Graditeljskoj tehničkoj školi u Zagrebu 12. 5. 2023. na kojem je Mihael uspješno riješio i kompletirao zadatak, osvojio 5. mjesto i dostojno predstavio našu školu.

Mentorica: Anamarija Aleksić Matijević, dipl. ing. arh.

**Dodatna nastava Graditeljsko nasljeđe i AutoDeskRevit**

Sudjelovalo je 25 učenika 1.G, 2.G1, 3.G1 i 4.G1 razreda.

Održano je planiranih 70 sati.

Obrađene su sljedeće teme:

1. Upoznavanje s BIM računalnim programima
2. Edukacija rada u aplikaciji AutoDesk Revit
3. Kulturološka priprema uoči mobilnosti po Erasmus+ projektu u Frankfurt, Mainz i Sevillu.
4. Upoznavanje s konzervatorskim elaboratima građevina (dvorac Erdoedy u Jastrebarskom, Gliptoteka HAZU u Zagebu)
5. Posjet Zagrebu: Zelena potkova (Donji grad), katedrala i Gornji grad
6. Posjet gradilištu rekonstrukcije zgrade Prirodoslovnog muzeja u Zagrebu
7. Posjet izložbi Otona Ivekovića u Klovićevim dvorima
8. Tradicijska kuća u Hrvatskoj
9. Dvorac Veliki Tabor
10. Rekonstrukcija, adaptacija i prenamjena građevine na prostoru bivše tvornice ZIVT u Zaboku
11. Posjet gradilištu objekta za kulturu reGENERATOR u Zaboku
12. AutoCAD 3D modeliranje
13. Razgled Starog grada i barokne jezgre, posjet galeriji likovnih umjetnika grada Varaždina
14. Izrada plakata i videozapisa: Projekt obiteljske kuće za državno natjecanje WorldSkills Croatia 2023, smotra učeničkih radova
15. Zgrada i postav Arheološkog muzeja Narona u Vidu kraj Metkovića

Nije u potpunosti dovršena edukacija u programu Revit, već je težište bilo na svladavanju AutoCAD 3D modeliranja kao pripreme za mobilnost u okviru Erasmus+ projekta u Sevillu, Španjolska.

Nastavnica: Sanja Markuš, dipl. ing. arh.

**Dodatna nastava Crtanje**

|  |  |
| --- | --- |
| Zanimanje: | arhitektonski tehničar, građevinski tehničar |
| Razred: | 3.G |
| Nastavni predmet: | Crtanje |
| Broj sati (tjedno/godišnje): | 1/35 |
|  |  |

Cilj dodatne nastave

Glavni cilj dodatne nastave je naučiti učenike crtati kroz vježbe gledanja, viziranja i smještaja u format. Ova nastava može pomoći učenicima kod upisa na Arhitektonski fakultet i Akademiju likovnih umjetnosti.Učenici također mogu praktično saznati o drugim crtaćim tehnikama a kroz razgovor i o promjenama u pristupu crtanju kroz povijest.

Opis zapažanja o učenicima:

Učenici su pokazali zainteresiranost za crtanje i redovito su pohađali nastavu. Ponekad su, u želji da što prije završe crtež, bili brzopleti i zbog toga griješili u viziranju, a onda posljedično i u smještaju u format.

Broj održanih sati: 32

Broj prijavljenih učenika: 2

AnaIiza uspješnosti:

Učenici Borna i Leo Kasteljan su kroz redovito pohađanje satova napredovali u tehnici crtanj olovkom

na papiru. Uglavnom su savladali tehnike linearnog i tonskog crteža, dok kod viziranja i smještanja u

format još ima prostora za napredak.

Nastavnik: Borna Demel, ak. slik.

**Dodatna nastava – Robotika**

U dodatnu nastavu Robotika aktivno se uključilo 19 učenika i ukupno je realiziran 51 sat. Aktivnosti kojima smo se bavili pratili su Erasmus+ projekt „MASK“ - [Marine Robots for better Sea Knowledge awareness](http://ss-bedekovcina.skole.hr/erasmus_/mask_marine_robots_for_better_sea_knowledge_awareness) i aktivnosti projekta Škola budućnosti u koji smo se aktivno uključili ove školske godine u okviru IoT aktivnosti.

U okviru izvannastavne aktivnosti sudjelovali smo na edukacijama vezanima uz građu, dizajn i funkcionalnosti podvodnih robota/dronova, njihovom uporabom i pravilima korištenja, načinom upravljanja i sigurnosnim mjerama pri korištenju. Tijekom susreta u Baškoj imali smo prilike sudjelovati na radionici robotike i u praksi uvježbati vještinu upravljanja podvodnim robotima prolazeći kroz različite poligone, kako u bazenu, tako i u moru.

U okviru aktivnosti projekta Škole budućnosti aktivno smo prolazili niz edukacijskih materijala na platformi kroz koje smo se upoznali s Internet of Things tehnologijama te posadili paprike za koje smo vodili dnevnike praćenja bilježeći temperaturu, vlažnost tla, tlak koristeći Arduino pločice te rast i izgled biljke.

Zadovoljni smo ostvarenim aktivnostima te ćemo svoj rad nastaviti i sljedeće godine produbljujući znanje i interes učenike za moderne tehnologije.

Nastavnica: Daniela Usmiani, prof.

**Dodatna nastava – kineziterapija**

Razred: 4.Mb

Planirani sati: 32

Realizirani sati: 31

Broj učenika: 22

Dodatna nastava iz kineziterapije odrađena je po nastavnom planu i programu. Od planirana 32 sata odrađen je 31 sat. Učenici su redovito pohađali nastavu i bili aktivni. Dodatnom nastavom učenici su stekli nova znanja i metode iz područja kineziterapije koje će im biti potrebne u njihovom daljnjem obrazovanju ili radu. Obradili smo metode koje se koriste u rehabilitaciji, a s kojima se oni susreću na radilištima i nisu im poznate te su na taj način proširili stečena znanja.

Učenici su također ponovili gradivo koje im je potrebno za školsko i državno natjecanje, kao i obranu završnih radova. Evaluacija rezultata pokazala je veliki interes za dodatnom nastavom, kao i uspješnost na obrani završnih radova.

Dodatna nastava uvelike pomaže učenicima u obradi novih nastavnih tema i metoda u rehabilitaciji pacijenata. Obradili smo teme iz svih područja kineziterapije novim metodama kako bi učenici proširili stečeno znanje.

Nastavnica: Renata Korinčić

**Izvještaj dodatne nastave iz Zdravstvene njege**

U školskoj godini 2022./2023. dodatnu nastavu u disciplini Zdravstvena njega pohađao je 21 učenik 5.Ma razreda. Nakon održanog Školskog natjecanja nastavu su polazile učenice Ivana Franc i Helena Jagečić. Realizirano je 35 sati prema planu i programu.

U sklopu nastave učenici su ponavljali i proširivali nastavno gradivo iz 3., 4. i 5. razreda. Posebni naglasci bili su na gradivo iz predmeta Zdravstvena njega – opća, Zdravstvena njega kirurških bolesnika – opća, Zdravstvena njega – specijalna, Zdravstvena njega kirurških bolesnika – specijalna i Zdravstvena njega zdravog djeteta. U skladu s predznanjem i interesom učenika nastavne jedinice su proširivane, a sve sa svrhom pripremanja za Školsko i Međužupanijsko natjecanje.

Prvo mjesto na Školskom natjecanju osvojila je učenica Ivana Franc, dok je Helena Jagečić bila druga. Učenica Ivana Franc na Međužupanijskom natjecanju osvojila je 5. mjesto te se tako nije plasirala na Državno natjecanje.

Nastavnica: Kristinka Zebec, bacc. med. techn.

**Dodatna nastava iz područja poljoprivrede – Hortikultura**

Nastava iz predmeta hortikultura održavala se na nekoliko lokacija, i to na školskom poligonu, školi i prostoru oko učeničkog doma. Održao sam 32 sata sa 6 učenika. U sklopu nastave na poligonu i ostalim lokacijama odrađivale su se aktivnosti vezane za uređenje zelenih površina, parkova i postojećih drvoreda i zelenila. U plasteniku smo vršili vegetativno i generativno razmnožavanje ukrasnog bilja, orezivali smo stabla, sadili žardinjere, uređivali i sadili stabla u školskom parku, oko učeničkog doma i školskog podruma. Zasadili smo ukrasno grmlje u gornjoj školi koje će se koristiti u svrhe aranžiranja. Zbog promjenjivog vremena, dugih kišnih razdoblja nismo odradili punih 35 sati.

Nastavnik: Filip Halić, mag. ing. hort

**Dodatna nastava iz atletike 2022. /2023.g.**

Planirano sati: 35

Održano sati: 33

Broj učenika: 25

Plan i program dodatne nastave iz atletike u potpunosti je realiziran. Učenici su sudjelovali na Županijskom natjecanju iz krosa – djevojke, a mladići su osvojili ekipno 3. mjesto.

Na Županijskom natjecanju iz atletike mladići su osvojili 2. mjesto, a djevojke 1. mjesto te se plasirale i sudjelovale na Državnom natjecanju iz atletike u organizaciji HŠSS u Puli.

Nastavnica: Tatjana Tuđa, prof.

**Dodatna nastava iz pčelarstva**

Broj učenika koji su prisustvovali nastavi iz Pčelarstva:

1. Dominik Leljak
2. Patricija Erdelja
3. Klara Haramina
4. Matija Posavec
5. Gabrijel Blagec
6. Josip Lacković
7. Lucija Pugar
8. Lana Krepelnik
9. Fran Pelin

Nastava iz predmeta Pčelarstvo održavala se najvećim dijelom na školskom pčelinjaku. U sklopu nastave na poligonu odrađivale su se aktivnosti vezane za prihranu pčela pčelinjim pogačama (standard, peludna, proteinska) i sirupom na bazi vode i šećera u omjeru 1:1. Zaštitu pčela vršili smo periodično Apivar trakama, oksalnom, mravljom i mliječnom kiselinom.

Pčelinje zajednice su se pripremale od kraja kolovoza 2022. godine kad nije bilo učenika, uz pomoć kolege Stanka Piljaka, do proljeća kada se očekuje glavna pčelinja paša, bagrem.

Zbog promjenjivog vremena, dugih kišnih razdoblja i visokih oscilacija u temperaturi bagrem nije cvjetao onim intenzitetom kojim smo očekivali. Za pomoć u prehrani pčela uz pomoć kolega Slavka Vinkovića i Stanka Piljaka zasijali smo parcelu facelije, a na površini „tradicijskog“ voćnjaka zasijan je medonosni miks, koji se zbog niskih temperatura nije razvio u očekivanom smislu.

Na poligonu smo iz projekta „Beecome“ od ostatka novaca postavili kućicu za pčelarstvo gdje planiramo urediti pčelinji vrt.

Nastavnik: Daniel Gavran, dipl. ing. agr.

**Izvješće dodatne nastave – Škola nogometa**

Škola nogometa je u šk. god. 2022./2023. održavana srijedom 7. sat jutarnje smjene kroz 35 sati nastave, koliko je i planirano. Sudjelovalo je 15 učenika, a na županijskom natjecanju u futsalu sudjelovalo je 10 učenika.

Županijsko natjecanje organizirano je kroz kvalifikacije te 2 ligaška kola. Nažalost, naša ekipa nije osigurala plasman u završnicu te nakon igre u skupini SŠK Bedex završava natjecateljski dio. Izvannastavna aktivnost škola nogometa održava se prema rasporedu do kraja nastavne godine 2022./2023.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

Nastavnik: Roman Balen, prof.

**Dodatna nastava – Škola rukometa**

Dodatna nastava iz rukometa održavana je kontinuirano od listopada 2022. g. u terminu slobodnih aktivnosti utvrđenim rasporedom škole (utorkom 12.20 – 13.50). Školu rukometa pohađalo je 15 učenika kroz 35 sati nastave, koliko je i planirano. Godišnji plan i program realiziran je u cijelosti. Učenici su savladali i uvježbavali osnovne tehničko-taktičke elemente rukometne igre. Na županijskom natjecanju ostvarili smo izvrstan rezultat i osvojili drugo mjesto.

Nastavnik: Hrvoje Špiljak, prof.

**Dodatna nastava – zadruga**

Aktivnostima u zadruzi želimo potaknuti naše učenike da razvijaju i njeguju radne navike, odgovornost, inovativnost, poduzetnost i potrebu za suradnjom, stječu znanje i svijest o načinima i potrebi očuvanja prirode, kao i njegovanja baštine te pučkog stvaralaštva.

U školskoj godini 2022./2023. učeničku zadrugu čine sljedeće sekcije:

**Cvjećarska sekcija** – voditeljica: Božica Slivnjak Kruhek, prof.

**Keramičarska sekcija** – voditelj: Mladen Gorički, prof.

**Sekcija za ljekovito bilje** – voditeljica Vesna Hustnjak, prof.

Učenička zadruga ima sveukupno 37 učenika, što stalnih, što povremenih. Realizirana su 34 sata od planiranih 35. U mjesecu listopadu učenici su na tržnici u Bedekovčini prodavali maćuhice. U studenome su prodavali adventske vjenčiće. U mjesecu prosincu prodavali su božićne ukrase, a u travnju uskršnje proizvode. Dana 28. travnja 2023. sudjelovali smo na 19. Smotri UZ Krapinsko-zagorske županije. Smotra je bila u Zaboku, a predstavili smo se stalkom za kuhaču.

Financijska sredstva ostvarena prodajom proizvoda služe poboljšanju kvalitete daljnjeg rada te se mogu koristiti i u humanitarne svrhe.

Voditeljica UZ Zvirek: Ivančica Čehulić, prof.

**Novinarska grupa (web novine-mrežna stranica)**

U šk. g. 2022./2023. u radu na mrežnoj stranici škole radilo je 14-oro učenika 32 školska sata.

Na mrežnoj stranici škole, profilima na Facebooku i Instagramu te kanalu na YouTubeu objavljivane su vijesti o radu i aktivnostima škole, informacije i obavijesti, galerije slika i videozapisi o aktivnostima učenika i nastavnika u školi i Učeničkom domu.

Rad na mrežnoj stranici škole i društvenim mrežama ostvaren je u potpunosti prema planu rada. Na svim školskim platformama povećava se broj svakodnevnih posjetitelja i pratitelja događanja, kao i dijeljenje objavljenih sadržaja.

Rad na različitim školskim platformama odvija se i nakon završetka nastavne godine.

Nastavnici: Krasnodor Mikša, prof., Daniela Usmiani, prof.

**Dodatna nastava E- MEDICA**

Nastavne godine 2022./2023. SŠ Bedekovčina prijavila se projektom „Ekranizam“ na Dane

E-medica. Učenici koji sudjeluju u projektu su Maja Stiplošek, Dora Mrzljak i Patrik Androić. Škole suradnice su ŠZMS Mlinarska, Zagreb (učenice Kristina Kožul i Lucija Rajić) i Pomorska škola Zadar, učenici Nikola Car i Dino Musić. Održane su 2 razmjene učenika, jednodnevna 16. prosinca 2022. i dvodnevna 31. 5. 2023. – 1. 6. 2023. u SŠ Bedekovčina.

Ukupno je održano 35 sati. Ostvarene su 4 faze projekta, a 5. faza realizirat će se u listopadu 2023., na Danima E-medice uz predstavljanje projekta.

Realizirani su sljedeći ciljevi: istražena je povezanost ovisnosti u školskoj dobi, predstavljena terapija i načini liječenja, učenici su poticani na samostalno vođenje, analizu, usporedbu, odlučivanje, rješavanje problema, iznošenje stavova, diskusiju i izradu projekta u svrhu edukacije i pripreme za cjeloživotno učenje, napredovanje i istraživački rad u struci, kao i na timski rad i suradnju, prikazivanje projekta na ozbiljan, zanimljiv i edukativan način. Potaknuti su drugi učenici kako bi se uključili u slične projekte, učenje novih činjenica, razvoj strategija učenja i životnih vještina. Ostvarena je vršnjačka edukacija.

Koordinatorica projekta E-medica:

Rafaela Božić, dipl. physioth.

**Dodatna nastava Crveni križ**

U izvannastavnu aktivnost Crvenog križa školske godine 2022./2023. bilo je uključeno osmero učenika od kojih su dvije učenice odustale tijekom godine. Realizirano je 30 sati nastave tijekom nastavne godine. Učenici su sudjelovali u prikupljanju novčanih priloga za akciju Solidarnost na djelu, sudjelovali su na Zimskoj školi Crvenog križa u organizaciji Gradskog društva Crvenog križa Zabok, pripremali su se za natjecanje te su na međužupanijskom natjecanju mladih zauzeli četvrto mjesto. Postignut je cilj rada Crvenog križa: učenici su osposobljeni za pružanje osnovne prve pomoći kod unesrećene osobe te su kod njih poticane humane vrednote.

  Nastavnica: Barbara Benković, bacc. med.

**Dodatna nastava iz područja poljoprivrede – Cvjećarstvo**

U školskoj godini 2022./2023. održana je dodatna nastava iz predmeta Cvjećarstvo u kojoj je sudjelovao devet učenica 3. c razreda. Učenice su dolazile redovno petkom (školski poligon i prostori Srednje škole Bedekovčina) i subotom (tržnica Bedekovčina).

Od planiranih 20 nastavnih sati, održano je 18 nastavnih sati prema nastavnom planu i programu; vršilo se ponavljanje 1., 2. i 3. razreda strukovnih predmeta zbog prodaje uzgojenih biljnih vrsta na tržnici Bedekovčina i u prostorima Srednje škole Bedekovčina.

Realizirane nastavne jedinice: Uzgojne mjere u cvjećarstvu, Razmnožavanje cvijeća, Sjetva i sadnja na otvorenom i u zaštićenim prostorima, Njega cvijeća tijekom godine, Supstrati, gnojidba i prihrana u cvjećarstvu, Trgovina cvijećem, Izračunavanje cijene koštanja proizvoda i usluga u cvjećarstvu, Troškovi, prihodi, rashodi i čista dobit u cvjećarstvu, Plasman robe i usluga u cvjećarstvu, Izravna prodaja u cvjećarstvu, Otpisivanje robe u cvjećarstvu.

Dodatna nastava iz Cvjećarstva dala je učenicama nova znanja, alate, metode i tehnike kojima su se iskazale i kojima će se, nadam se, bolje snalaziti u svojem daljnjem životu i obrazovanju.

Nastavnica: Ivana Sedak, mag. ing. agr.

**Dodatna nastava – IT u proizvodnji hrane**

Program dodatne nastave IT u proizvodnji hrane je za cilj imao naučiti učenike koristiti IT – informatičke tehnologije u proizvodnji hrane te ih kroz niz različitih vježbi osposobiti za samostalno korištenje IT u proizvodnji na otvorenom i u zaštićenim prostorima, a vještine koje su učenici stekli kroz dodatnu nastavu danas su posebno potrebne u poljoprivredi zbog sve veće zastupljenosti i brzog razvoja IT u poljoprivredi.

Kroz dodatnu nastavu obrađene su i uvježbane nastavne cjeline i sadržaji koji su se odnosili na postanak i razvoj IT, tehnologije u prvim strojevima, poljoprivredne strojeve za proizvodnju hrane, tehnologije na otvorenim površinama i u zaštićenim prostorima, razvoj novih tehnologija i sustava u suvremenoj poljoprivrednoj proizvodnji, razvoj mikroračunala u 20. st. te osnovna načela automatizacije u proizvodnji hrane. Nastavu je redovito pohađalo 9 učenika, tj. učenici 2.P i 3.P razreda, a realizirano je 20 sati nastave. Svi planirani ishodi uspješno su ostvareni.

Nastavnik: Davor Stanković, mag. ing. agr

**DOPUNSKA NASTAVA**

**REALIZACIJA DOPUNSKE NASTAVE**

**U ŠK. GOD. 2022./2023.**

|  |  |  |  |  |  |  |
| --- | --- | --- | --- | --- | --- | --- |
| Red. Broj | Nastavnik | Nastavni predmet | Razred | Planirani fond sati god. | Realizirani broj sati | Broj učenika koji su pohađali dopunsku nastavu |
|  | Damir Bešenić | Nacrtna geometrija | 2.G, 3.G | 35 | 32 | 18 |
|  | Nevenka Franc | Hrvatski jezik | 1., 2. razredi trogodišnjih programa | 35 | 27 | 5 |
|  | Božica Jurinec | Zdravstvena njega specijalna | 4.Ma | 37 | 35 | 23 |
| Ukupno |  |  |  | 107 | 94 | 46 |

**Izvješća o izvođenju i realizaciji dopunske nastave u školskoj godini 2022./2023.**

**Nacrtna geometrija**

**Cilj dopunske nastave**

Glavni cilj dopunske nastave je dopunjavanje sadržaja koje učenici nisu stigli uspješno i na vrijeme savladati. U programu je predviđen rad sa slabijim učenicima radi lakšeg savladavanja redovitog programa, bez troškova instrukcija. Prije svake školske zadaće vježbat će se zadatci i tako olakšati polaganje istih. Planirana je pomoć pri izradi programa. Boljim učenicima na nastavi se daju teži zadaci pa je potrebno i njima dodatno pojasniti i pomoći u rješavanju istih. Istovremeno će se učenici osposobiti za samostalno i uspješno rješavanje osnovnih zadataka deskriptivne geometrije u sklopu građevinskih konstrukcija i razvijat će osjećaj odgovornosti za ispravnost nacrta koje će kao graditelji projektirati ili izvoditi.

**Opis zapažanja o učenicima:**

Pokazalo se da im je potrebna pomoć, pogotovo prije provjera većih cjelina. Nažalost, neki učenici ne koriste dopunsku nastavu redovito nego tek kada dobiju negativne ocjene. Obično oni imaju problem i sa sljedećim cjelinama koje su, normalno, vezane za znanje prethodnih. Zadatke pokušavaju naučiti napamet i bez razumijevanja. Često su brzopleti u rješavanju zadataka. 

Veliki problem u organizaciji dopunske nastave je vrijeme odvijanja satova. Naime, učenici trebaju dolaziti u druge smjene, ali onda imaju problem s putovanjem do kuće ili škole.

Broj održanih sati: 32

Broj učenika koji su povremeno ili stalno pohađali: 18

**AnaIiza uspješnosti:**

Tijekom dopunske nastave iz nacrtne nastave s učenicima su odrađene sve nastavne cjeline i nastavne jedinice predviđene operativnim nastavnim planom i programom. Uspješno su napravili sve programe i školske zadaće tako da nisu imali potrebe za dodatnim instrukcijama izvan škole i radovite nastave. S boljim učenicima rješavani su zadatci koji su programom predviđeni na Višim školama.

Nastavnik: Damir Bešenić, dipl. ing. građ.

**Dopunska nastava iz hrvatskog jezika**

Dopunsku nastavu iz hrvatskog jezika pohađalo je 5 učenika. Realizirano je 27 sati. Na dopunskoj nastavi obrađivali smo sadržaje iz nastave hrvatskog jezika: vrste riječi, promjenjive i nepromjenjive riječi, zavisno složene rečenice, nezavisno složene rečenice, glasovne promjene, pisanje eseja. Učenici koji su pohađali dopunsku nastavu uglavnom su htjeli ispraviti negativnu ocjenu dobivenu na provjerama znanja. Nakon vježbanja gradiva na dopunskoj nastavi svi učenici uspješno su ispravili negativne ocjene. Prema tome, smatram da su ishodi dopunske nastave iz hrvatskog jezika ostvareni te da je ova aktivnost bila uspješna.

Nastavnica: Nevenka Franc, prof.

**Dopunska nastava iz Zdravstvene njege – specijalne**

**Cilj dopunske nastave**

Glavni cilj dopunske nastave je dopunjavanje sadržaja koje učenici nisu stigli uspješno i na vrijeme savladati tijekom nastave iz redovnog predmeta Zdravstvena njega – specijalna.

**Opis zapažanja o učenicima:**

Pokazalo se da je učenicima potrebna pomoć kod usvajanja nastavnih sadržaja iz svih cjelina, s obzirom na mali fond nastave iz redovitog predmeta te potreba za ponavljanjem nastavnih sadržaja iz anatomije i fiziologije.

**Broj održanih sati:** 35

**Broj učenika koji su stalno pohađali:** 23

Nastavnica: Božica Jurinec, mag. tech. med.

**IZVANNASTAVNE AKTIVNOSTI**

Realiziran je rad u 5 izvannastavnih aktivnosti, i to:

|  |  |  |  |  |
| --- | --- | --- | --- | --- |
| Red.br. | Izvannastavne aktivnosti | Prezime i ime izvršitelja | Planirani/realizirani fond sati god. | Planirani broj učenika/Uključen broj učenika |
|  | Knjižničarska grupa | Maja Šimag | 35/30 | 17/10 |
|  | Projekt građanin | Janja Roginić | 35/32 | 10/6 |
|  | Volonterski klub | Tatjana Papst | 35 | 15 |
|  | Vokalna grupa | Anamarija Aleksić Matijević | 24 | 15 |
|  | Školski športski klub | Tatjana Tuđa | 35/35 | 110 |
|  | ArtCajt | Tatjana Papst/Borna Demel | 35 | 15 |

**Knjižničarska grupa**

U školskoj godini 2022./23., u okviru izvannastavnih školskih aktivnosti, djelovala je i knjižničarska grupa. Godišnjim programom planirano je 35 sati rada (1 sat tjedno), od čega je realizirano 30 sati. U rad spomenute grupe aktivno je bilo uključeno 10 učenika.

Tijekom školske godine učenici su pomagali u organizaciji radionica, izložbi te ostalih kulturnih popratnih sadržaja osmišljenih povodom raznih obljetnica. Tako je obilježen *Mjesec hrvatske knjige* (15. 10. – 15. 11.) cjelomjesečnim radionicama za ostale učenike škole, *Noć knjige* prigodnom izložbom i predavanjem, *Dan sjećanja na žrtve Holokausta* izložbom i filmskom projekcijom, obljetnica 150 godina rođenja Marije Jurić Zagorke izložbom i kratkim predavanjem o crticama iz autoričina života, *Međunarodni dan materinjeg jezika* te *Svjetski dan pripovijedanja* prigodnim radionicama i sl.

Također, s obzirom na to da je školska knjižnica djelomično renovirana u veljači 2023., učenici su bili od velike pomoći prilikom zaštite i selidbe knjižnične građe u drugu prostoriju, kao i u kasnijem vraćanju knjiga na police nakon renovacije te konačnome uređenju prostora.

Uz spomenuto, članovi grupe djelomično su osposobljeni za samostalno obavljanje manje zahtjevnih aktivnosti unutar knjižničarske struke (tehnička obrada te zaštita knjižne građe).

Školska knjižničarka: Maja Šimag, mag. bibl. i hrv. j.

**IZVJEŠĆE O RADU PROJEKTNE SKUPINE „PROJEKT GRAĐANIN“ ZA ŠK. GOD. 2022./2023**.

Projekt građanin provodi se s ciljem razvijanja interesa učenika za aktivno građanstvo razvijajući vještine potrebne za učinkovito sudjelovanje i djelovanje u zajednici.

Za rad projektne skupine na početku školske godine 2022./23. prijavilo se 6 učenika 1. Mb razreda.

Od planiranih 35 sati odrađena su 32 sata.

Na prvom sastanku projektne skupine dogovoreno je da će tema biti prekomjerno bacanje hrane. U sklopu projekta u Učeničkom domu održana je radionica izrade krušnih mrvica te su postavljeni plakata sa uputama kako smanjiti otpad od hrane u kantinama te kako razlikovati rokove trajanja “upotrijebiti do” i “najbolje upotrijebiti do”. Učenici su također izradili kuharice s receptima kako iskoristiti ostatke hrane za druga jela koje su podijelili svojim kolegama i nastavnicima.

Projekt je uspješno predstavljen i pohvaljen na Županijskoj i Državnoj smotri.

Voditeljica: Janja Roginić

**Volonterski klub**

U školskoj godini 2022./2023. planirano je 35 sati sa zainteresiranim učenicima svih razreda. Volonterski klub – stručno pedagoška podrška učenicima volonterima uz daljnji razvoj i promociju volonterstva unutar i izvan škole te prevenciju neprimjerenih ponašanja, djelovao je i ove školske godine u znatno smanjenom opsegu.

Prikupljali su se čepovi za Udrugu oboljelih od leukemije i limfoma Hrvatske (UOLL), koja je pokrenula projekt pod nazivom "Plastičnim čepovima do skupih lijekova".

Učenici su individualno volontirali u okviru Sportskog školskog kluba na natjecanjima kao zapisničari, a 10 učenica volontiralo je u i S**pecijalnoj bolnici za kronične bolesti dječje dobi – Gornja Bistra.** Ostvareno je 35 sati volonterskog rada.

Voditeljica: Tatjana Papst, prof.

**IZVJEŠĆE O RADU VOKALNE GRUPE (ZBOR ŠKOLE)**

Vokalna grupa formirana je već prvih dana nastavne godine s učenicima Medicinskog učilišta naše škole. Održana je audicija. Većina uključenih su djevojke, dva su momka i mladić koji svira gitaru. (Razredi: 1.Ma, 2.Ma, 3.Ma, 4.Ma i 4.Mb).

Svrha: svečano obilježavanje 30. godišnjice Medicinskog učilišta naše škole koje je održano 8. 12. 2022.

**UKUPNO: 19 učenica i učenika**

**ODRŽANO: 30 sati.**

Probe su se održavale utorkom, od 12.30 do 14.00 sati (blok sat).

Svaka proba obuhvaćala je: vježbe disanja, vježbe upjevavanja, vježbe fraziranja, vježbe artikulacije.

Na probama smo pjevali i uvježbavali sljedeće pjesme:

1. Na te mislim

2. Mojoj lijepoj zemlji Hrvatskoj

3. Krist na žalu

4. Kad mi dođeš ti

5. Jalta, Jalta: „Neka cijeli ovaj svijet“

6. Moje Zagorje

7. Himna: „Lijepa naša domovino“

Himna, Moje Zagorje i Neka cijeli ovaj svijet izvedene su na samoj priredbi.

Vokalna grupa vrlo je uspješno izvela zadani program i uveličala svečanost.

Učenici su pristupili zadacima veoma ozbiljno, rad s njima predstavljao mi je zadovoljstvo i zahvalna sam na njihovom velikom trudu.

Voditeljica: Anamarija Aleksić Matijević

**IZVJEŠĆE GODIŠNJEG PLANA I PROGRAMA RADA ŠSK „ BEDEX „, ŠKOLSKA GODINA 2022./ 2023.**

**Podaci o fondu sati:**

Rukomet ( M ) – 35 sati – ostvareno 35 sati, 20 učenika

Nogomet ( M ) – 35 sati – ostvareno 35 sati, 20 učenika

Atletika ( M i Ž ) – 35 sati – ostvarena 33 sata, 25 učenika

* ostali sportovi po potrebi prije natjecanja

Planirano za ŠSK Bedex: 35 sati i ostvareno 35 sati.

**Podaci o zaduženju članova ŠSK Bedex**

Klupski odbor – Tuđa Tatjana, Begić Stjepan, Balen Roman, Špiljak Hrvoje, Bešenić Damir, Mikša Krasnodor, Maja Vančina Mitrečić

Predsjednica – Tuđa Tatjana

Zamjenik – Balen Roman

Tajnik – Begić Stjepan

* streljaštvo –Piljak Stanko
* nogomet – Begić Stjepan – slobodna aktivnost za đački dom, 35 sati treninga
* stolni tenis – Begić Stjepan
* badminton – Herceg Jadranka
* pikado – Maja Tušek
* teretana – Herceg Jadranka i Vidović Antun.

**ŽUPANIJSKA NATJECANJA SREDNJE ŠKOLE BEDEKOVČINA 2022./ 2023.**

**FUTSAL (mladići)**

* Sudjelovali na županijskom natjecanju, učenici:

Luka Škreblin, 5.Ma, Bruno Tišljar, 5.Ma, Jan Mokrović, 4.Mb, Jurica Črepinko, 4.P, Adriano Fruk, 4.G, Dominik Cvek, 4.G, Moreno Stanišić, 4.G, Jurica Merkaš, 3.b, Patrik Tomašić, 2.C, David Rupčić, 2.c, Nikola Mutak, 2.b, David Kovačić, 2.Ma, Patrik Pripeljaš, 2.Mb, Noa Seitz, 2.Mb, Tomislav Hren, 2.Mb, Mateo Mlinarić, 1.Mb, Partik Androić, 1.Mb.

* voditelj: Balen Roman

**ODBOJKA (djevojke)**

* sudjelovale na županijskom natjecanju, učenice:

Petra Slovenec, 5.Ma, Patricija Erdelja, 4.P, Klara Haramina, 4.P, Valentina Sviben, 4.P, Sara Petaj, 3.Mb, Marta Stanić, 3.Mb, Nika Kramarić, 2.Ma, Dorotea Petrovečki, 2.Ma, Doroteja Markuš, 2.Mb, Dora Markuš, 2.Mb.

* Voditelj: Roman Balen

**RUKOMET (mladići)**

* 2. mjesto na županijskom natjecanju, učenici:

Dorijan Ded, 5.Ma, Luka Škreblin, 5.Ma, Lovro Rabuzin, 4.Mb, Jurica Merkaš, 3.b, Luka Sinković, 3.b, Branimir Ružđak, 3.a, Mihael Ljubek, 2.b, Nikola Mutak, 2.b, Filip Moštak, 2.Ma, Oliver Haramustek, 1.G, Fran Turk, 1.G, Patrik Andorić, 1.Mb, Damjan Martinić, 1.Mb, Rok Končić, 1.Ma.

* Voditelj: Hrvoje Špiljak

**CROSS (mladići)**

* 3. mjesto na županijskom natjecanju, učenici:

Martin Horvat, 3.b, Danijel Levak, 2.d, Patrik Pripeljaš, 2.Mb, Matija Sovec, 2.a.

* Voditelj: Tatjana Tuđa

**CROSS (djevojke)**

* Sudjelovale na županijskom natjecanju, učenice:

Helena Rengl, 4.Mb, Hana Harapin, 3.P, Dorotea Petrovečki, 2.Ma.

* voditelj: Tuđa Tatjana

**ATLETIKA (mladići)**

* 2. mjesto na županijskom natjecanju, učenici:

Marko Vagan, 4.Mb, Luka Sinković, 3.b, Jan Gradičak, 2.Mb, Noa Seitz, 2.Mb, Borna Pungartnik, 2.Mb, Patrik Pripeljaš, 2.Mb, Ivano Stipanec, 1.Ma, Paolo Bajs, 1.Ma, Roko Končić, 1.Ma.

* Voditelj: Tatjana Tuđa

**ATLETIKA (djevojke)**

* županijske prvakinje i sudjelovale na državnom natjecanju, učenice:

Veronika Lendl, 4.Ma, Katarina Žukina, 3.Mb, Lana Haban, 3.Mb, Mihaela Mužić, 3.Mb, Anita Hoić, 3.Mb, Magdalena Pišković, 2.Mb, Doroteja Markuš, 2.Mb, Dorotea Perovečki, 2.Ma, Sara Barlović, 1.G.

* Voditelj: Tatjana Tuđa

**NOVINARSKI KAMP** „ Igram, pišem, lajkam „ ( IPL ) – prijavili novinarski intervju – Lea Piljek, 1.Mb s poznatim olimpijcem i sportašem Tomislavom Paškvalinom.

* predstavnica KZŽ učenica Lana Haban, 3.Mb – sudjelovala na državnom natjecanju – kros 25. i 26. 11. 2022. kao novinarka; 21. 4. do 23. 4 .2023. stolni tenis; 7. 5. do 11. 5. 2023. košarka kao novinarka – mentorica – Tatjana Tuđa

**VOLONTERI U ŠKOLI NA NATJECANJIMA ZA ZAPISNIČKIM STOLOM**

Mužić Mihaela, 3.Mb, Lana Haban, 3.Mb, Vanna Turčinec, 2.Mb, Jurica Merkaš, 3.b, Luka Sinković, 3.b, Antonia Hoić, 3.Mb, Sara Petej, 3.Mb, Marta Stanić, 3.Mb, Petra Mesiček, 3.P, Marta Tkalčević, 3.P, Branimir Ružđak, 3.a, Petar Ružđak, 3.d, Patrik Pripeljaš, 2.Mb, Noa Seitz, 2.Mb.

**NATJEČAJ „ŠKOLSKI SPORT I OLIMPIJSKI POKRET“ PROVODILI HŠSS U SURADNJI S HRVATSKOM OLIMPIJSKOM AKADEMIJOM (HOA), PRIJAVILI UČENIKE –** sudjelovala učenica 1.Mb razreda Lea Piljek – mentor – Tatjana Tuđa.

**IZVANŠKOLSKE AKTIVNOSTI**

**Stela Čuk, 2.G razred**

* Učenica sudjelovala 2022. g. na svjetskom prvenstvu samostrel.

**Barbara Bunjevac , 2.Mb razred**

* 2022. g. prvakinja Hrvatske u disciplini Kick light, Light contact i Point Fighting do 65 kg, starije kadetkinje
* Viceprvakinja svijeta u disciplini Point Fighting
* Na svjetskom prvenstvu brončana medalja u disciplini Light contact
* 2023. g. na prvenstvu Hrvatske osvojeno drugo mjesto u disciplini Kick light za juniorke do 65 kg.

Međurazredno natjecanje u nogometu – 28 razreda po 10 učenika – 280učenika – pobjednik za šk. g. 2022./23. 2.b razred.

U Srednjoj školi Bedekovčina uspješno proveden projekt „*Fair play* u mojoj školi“. Učenici puno znaju o *fair playu*, međutim treba puno o tome pričati i osvještavati svaki dan da bi živjeli *fair play*.

Predsjednica ŠSK BEDEX**:** Tatjana Tuđa, prof.

ArtCajt

Tijekom ove školske godine u kojoj nam je kurikulumska tema bila StrUKa.Umjetnost.Kultura, pored ostalih aktivnosti iz tog spektra, prakticirale su se i tehnike ekspresivne art terapije. Provodile su se kao projektne aktivnosti izvannastavne aktivnosti Artcajt.

Održane su tri radionice s pojedinim razredima, jedna povodom Tjedna mozga s učenicima različitih razreda, radionica na međunarodnoj smotri E-medica sa 75 učenika, jedna radionica s nastavnicima kojih je sudjelovalo 46 te radionica s 50-ak djece iz Dječjeg vrtića Bedekovčina.

Teme su za sve radionice bile iste – Obitelj, Potres, Duša, Frustracija, Trač, Žena i make up, a radilo se zajednički, u malim grupama.

Zanimljivo je bilo promatrati kako iste teme vide i kreativno prikazuju različite generacije.

Još je zanimljivije bilo na kraju nastavne godine kada je napravljena izložba radova po hodnicima, stepenicama, prozorima i kutevima škole. Djela su izložena bez naziva. Posjetitelji i promatrači mogli su na pripremljen papir kraj svakog djela napisati što vide i kako bi oni nazvali djelo. Koliko je različitih percepcija istog djela, pokazuje svu i sveukupnu našu različitost te nam govori koliko o tome trebamo učiti, a da bi se međusobno prihvaćali, uvažavali i međusobno si vjerovali.

Voditeljica: Tatjana Papst, prof.

**STRUČNA VIJEĆA**

**Stručno vijeće prirodoslovno-matematičkog područja**

Prirodoslovno vijeće ima 12 članova (nastavnici matematike, fizike, biologije, kemije i računalstva).

Tijekom 2022./2023. šk. god. održano je 7 sastanaka vijeća tijekom kojih smo obrađivali različite teme vezane uz nastavu, dogovarali zajedničke aktivnosti i rješavali eventualnu problematiku vezanu uz nastavu.

Članovi vijeća održali su zanimljiva predavanja kojima podupiremo kolegijalnu podršku i međusobnu edukaciju u struci:

1. Matija Brčić, Windows 11
2. Jasenka Mutak, Primjena eksponencijalne funkcije
3. Tajana Sedak Benčić, Nacionalni park Teide
4. Dinka Štih Curiš, Zabavna fizika.

Provedena izvanučionička nastava:

1. Ljubljana, Hiša eksperimentov i razgled Ljubljane - 2.Mb, 2.P i 2.G u listopadu 2022. (Sanja Videk, Lidija Glück) te 1.Ma, 1.Mb, 1.P i 1.G u siječnju 2023. (Jasenka Mutak, Daniela Usmiani, Saša Peričak).
2. Gen energija, Krško – 2.Ma i 4.G – listopad 2022. (Dinka Štih Curiš, Daniela Usmiani).

Jasenka Mutak je s učenicima pomoćnog zanimanja pomoćni proizvođač keramike obilježila Večer matematike (1. prosinca 2022.). Članovi aktiva aktivno su organizirali školska natjecanja iz Matematike, Fizike, Kemije, Biologije i Informatike, postignuća učenika analizirali na sastancima aktiva.

Planirano je stručno usavršavanje kroz stručni posjet i razgled NE Krško u kolovozu, nažalost nije realizirano jer ga je domaćin otkazao (poplava).

Članovi aktiva odradili su uspješnu školsku godinu, međusobno surađujući i aktivno promičući STEM među mladima kroz različite aktivnosti, te procjenjuju rad ove godine vrlo uspješnim i zadovoljni su ostvarenim.

Voditeljica stručnog vijeća: Daniela Usmiani, prof.

**Stručno vijeće Hrvatskog jezika**

Stručno vijeće Hrvatsoga jezika u protekloj školskoj godini brojilo je šest članova, to su Nevenka Franc, Krasnodor Mikša, Mateja Kuzminski, Suzana Đurkan, Danijela Švigir i Karmen Šimudvarac. Članovi Stručnog vijeća Hrvatskoga jezika sastajali su se prema potrebama i zajednički se dogovarali o aktualnim pitanjima, a ove nastavne godine realizirano je 35 sati.

Na smotri LiDraNo 2. ožujka 2023. sudjelovala je Dora Ljubić, učenica 2. P razreda, s literarnim radom Pusti otok. Mentorica joj je bila profesorica Nevenka Franc.

Članice povjerenstva za LiDraNo bile su:

a) Karmen Šimudvarac, predsjednica

b) Nevenka Franc, član

c) Danijela Švigir, član.

Na školsko natjecanje iz poznavanja Hrvatskoga jezika upućeno je 6 učenika 1. i 2. razreda, a natjecanje je održano 14. veljače od 13 do 14.30 . Na natjecanju poredak je bio sljedeći:

Prvi razredi

1.Dejan Totić 1. Ma 60/ 80

2. Lea Oraić 1. G 57/80

3. Sara Barlović 1. G 54/80

4. Paolo Bajs 1. Ma 43/80

Drugi razred

1. Tomislav Horvat 2. Ma 56/80

2. Barbara Knezić 2. Ma 64/80

Mentorica učenica 1. G razreda je Mateja Kuzminski, a mentorica učenika 1. Ma i 2. Ma razreda je Karmen Šimudvarac.

Članovi povjerenstva koji su proveli natjecanja iz hrvatskoga jezika na školskoj razini bili su :

a) Karmen Šimudvarac, predsjednica

b) Krasnodor Mikša, član

c) Mateja Kuzminski, član.

Stručno vijeće Hrvatskog jezika organiziralo je odlazak u Hrvatsko narodno kazalište u Varaždinu 27. ožujka 2023. Učenici su gledali Molierovu komediju Tartuffe.

Osim toga, članovi Stručnog vijeća hrvatskoga jezika odabrali su udžbenike za sljedeću školsku godinu 2023./2024.

Za sljedeću školsku godinu 2023./2024. na mjesto voditelja Stručnog vijeća Hrvatskog jezika predložena je prof. Mateja Kuzminski i na prijedlog nije imala primjedbe. Dogovoreno je da se svake godine smjenjuju voditelji Stručnog vijeća Hrvatskog jezika prema rasporedu.

Voditeljica: Karmen Šimudvarac, prof.

**Stručno vijeće stranih jezika**

Školsko stručno vijeće stranih jezika u šk. god. 2022./2023. činilo je ukupno devet članova: Gordana Bujanić Tretinjak, Antonija Gradac, Petra Končić Šipek, Monika Kunštek, Ivana Kovačec , Valentina Lovrenčić, Nataša Marović, Silvija Soldo i Petra Gorički.

Održana su 4 sastanka uživo, a 5 sastanaka *online*.

Sve teme koje su predviđene planom rada su i obrađene (Plan i program rada, GIK, Izvedbeni planovi i programi rada, Praćenje i ocjenjivanje učenika, Državna matura, Realizacija nastavnog plana i programa na kraju pojedinog obrazovnog razdoblja, Uspjeh učenika na kraju pojedinog obrazovnog razdoblja, Kvaliteta nastave, Provedba školskih natjecanja, Provedba županijskih natjecanja (latinski jezik i engleski jezik), Izvješća sa stručnih skupova i Županijskih stručnih vijeća, Sudjelovanje na županijskom i državnom natjecanju (Engleski jezik), Izvješće o negativnim ocjenama u svim razredima, Analiza uspjeha na kraju nastavne godine, Realizacija nastave, Suradnja s pedagoškom službom te su ostvareni svi predviđeni ishodi.

Prema provedenoj evaluaciji rada vijeća proizlazi da je 87.5% članova ocijenilo rad vijeća ocjenom odličan, a 12.5% ocijenilo je rad aktiva s dobrim. Na pitanje o zadovoljstvu s oblicima rada vijeća 87.5% članova dalo je ocjenu odličan, a 12.5% ocjenu vrlo dobar. Članovi su na pitanje 'Što biste promijenili u radu vijeća?' napisali sljedeće: ''Ništa. Rad vijeća je bio korektan, voditeljica je uvijek bila na usluzi i pravovremeno javljala bitne informacije za rad vijeća.'' ''Više dolazaka psihologa i pedagoginje sa korisnim radionicama iz domene njihovog rada.'' ''Zadovoljna sam kombinacijom sastanaka uživo i *online*.''

Voditeljica stručnog vijeća stranih jezika: Gordana Bujanić Tretinjak, prof.

**Stručno vijeće društveno-humanističke grupe predmeta**

U radu stručnog vijeća društveno-humanističke skupine predmeta u školskoj godini 2022./23. sudjelovalo je osamnaest članova. Tijekom školske godine održano je ukupno sedam sastanaka. Kontinuirano je praćen uspjeh učenika u nauci te su predmetni profesori o istom informirali ostale članove aktiva. U skladu s planom i programom tijekom školske godine članovi stručnog vijeća bavili su se temama vezanim za predmetna područja. Na prvom sastanku stručnog vijeća dogovorene su teme za stručno usavršavanje. Na ostalim sastancima obrađivale su se aktualne teme vezane uz događaje u Školi, uspjeh učenika i samovrednovanje. U sklopu održanih sastanaka za članove vijeća održana su stručna predavanja: Erasmus+ projekt „Code Yourself Into English u Italiji”, primjer dobre prakse (Suzana Đurkan), Suvremeni oblici poučavanja (Martina Bistrović) i Škola i zajednica kao fakultativni predmet (Janja Roginić, Danijela Švigir. U sklopu Tjedna psihologije održana je radionica „Crtam za tebe“ (Vesna Hustnjak).

Članovi stručnog vijeća sudjelovali su i u obilježavanju pojedinih blagdana i značajnih datuma, pa je tako na prikladan način obilježen Božić, Uskrs, Dan ljudskih prava, Dan ružičastih majica, Tjedan Novca, Međunarodni dan tolerancije te aktivnosti vezane uz Fair play .

Analizom rada stručnog vijeća na posljednjem sastanku konstatirano potpuno ostvarenje predviđenih aktivnosti. Evaluaciju su svi članovi u potpunosti pozitivno ispunili.

Za voditelja stručnog vijeća u šk. god. 2023./24. jednoglasno je izabrana Danijela Švigir.

Voditeljica: Danijela Švigir, prof.

**Stručno vijeće zdravstvene grupe predmeta**

U radu stručnog vijeća zdravstvene skupine predmeta u školskoj godini 2022./23. sudjelovalo je 14 članova. Tijekom školske godine održano je ukupno deset sastanaka. Sve teme koje su predviđene planom rada su i obrađene (plan i program rada, izvedbeni planovi i programi rada, nabava potrošnog materijala, izrada plana za provođenje vježbi u bolnicama i ugovaranje termina vježbi s bolnicama, utvrđeni su kriteriji i načini vrednovanja, priprema i organiziranje izradbe i obrane završnog rada, provedba državne mature ).

Obilježili smo 30. obljetnicu Medicinskog učilišta.

Organizirali smo školsko natjecanje učenika iz discipline zdravstvena njega i fizioterapeutska skrb u sklopu WorldSkills programa natjecanja. Učenica 5.Ma razreda Ivana Franc, pod mentorstvom Kristinke Zebec, plasirala se na izlučno natjecanje iz Zdravstvene njege, nije se plasirala na državno. Iz discipline fizioterapeutska skrb nitko od učenika nije se plasirao na izlučno natjecanje.

Nazočili smo stručnim usavršavanjima u organizaciji ASOO, kao i stručnim predavanjima, tečajevima, kongresima iz područja struke.

Tokom godine provedena su predavanja u organizaciji HKMS.

Svi članovi aktivno su sudjelovali u radu međužupanijskog stručnog vijeća.

Članovi stručnog vijeća sudjelovali su i u obilježavanju pojedinih blagdana i značajnih datuma prema Planu rada stručnog vijeća.

Evaluacija rada stručnog vijeća – anketu je ispunjavalo 11 nastavnika stručnih predmeta:

Vrednovanje općih kategorija rada vijeća, prosječna ocjena: Ozračje u radu stručnog vijeća: 3,93, Komunikacija unutar stručnog vijeća: 4,00, Organizacija rada stručnog vijeća: 4,50, Opća ocjena za rad stručnog vijeća: 4,23.

91 % članova smatra da je ostvaren plan i program rada stručnog vijeća, rad stručnog vijeća ove školske godine ispunio je očekivanja kod 55 % članova, 64 % članova smatra da su se u predavanjima i radionicama koristile zanimljive metode, 73 % smatra da su imali dovoljno prilike aktivno se uključiti u rad, 64% smatra da naučeni sadržaj mogu primijeniti u svom svakodnevnom radu.

Voditeljica: Suzana Posavec, bacc. med. techn.

**Stručno vijeće poljoprivredne grupe predmeta**

U radu Stručnog vijeća poljoprivredne skupine predmeta u školskoj godini 2022./23. sudjelovalo je 13 članova. Tijekom školske godine održano je ukupno deset sastanaka. Većina tema koje su predviđene planom rada su i obrađene (Plan i program rada, Izvedbeni planovi i programi rada, nabava potrošnog materijala, utvrđeni su kriteriji i načini vrednovanja, priprema i organiziranje izradbe i obrane završnog rada, provedba državne mature), neki sadržaji koji se odnose na proizvodne površine samo djelomično: revitalizacija voćnjaka i vinograda (radi vremenskih prilika), neke stvari nisu odrađene (nabava strojeva i opreme financirana iz projekta RCK) i u tijeku su.

Odrađene su pripreme učenika za školsko natjecanje iz struke, i to 4 učenika agrotehničara u disciplini Agro i 4 učenika cvjećara u disciplini Cvjećarstvo. Učenica Valentina Sviben, pod mentorstvom Davora Stankovića, se plasirala na izlučno natjecanje te dalje na državno natjecanje WorldSkills, gdje je osvojila 7. mjesto u disciplini Agro.

Učenica Marina Horvat, pod mentorstvom Božice Slivnjak Kruhek, plasirala se direktno na državno natjecanje WorldSkills u disciplini Cvjećarstvo, gdje je osvojila 1. mjesto.

Nazočili smo stručnim usavršavanjima u organizaciji ASOO, kao i stručnim usavršavanjima u vidu radionica i stručnih ekskurzija u Hrvatskoj i ostalim zemljama EU ( Njemačka, Mađarska, Italija, Nizozemska, Finska, Austrija, Švicarska i Francuska), u sklopu Projekta Uspostava RCK u poljoprivredi „Arboretum Opeka“ u kojem smo partner.

Članovi su aktivno sudjelovali u radu Međužupanijskog stručnog vijeća.

Članovi stručnog vijeća sudjelovali su i u obilježavanju pojedinih blagdana i značajnih datuma prema Planu rada stručnog vijeća.

Sudjelovali smo na manifestacijama vezanim uz poljoprivredu na području KZŽ (Sajam vina, Natjecanje orača, Izložba stoke), u cilju promocije Poljoprivrednog učilišta, radi čega smo organizirali i prodaju proizvoda koje učenici proizvedu (sadnice cvijeća i presadnice povrća) na tržnici i u predvorju škole.

U sklopu projekta sudjelovali smo sa svim učenicima poljoprivrednih zanimanja na dva sajma Agrofest održana u rujnu i svibnju u Vinici.

Također, u sklopu projekta RCK obiđeno je 16 OŠ u KZŽ s ciljem promocije poljoprivrednih zanimanja.

Voditeljica: Mirjana Hudi-Vlahek, dipl. ing.

**Stručno vijeće građevinske grupe predmeta**

U školskoj godini 2022./2023. stručni aktiv sastao se pet puta.

Izvršena je raspodjela zaduženja nastavnika i vrednovanje rada učenika.

Utvrđen je plan rada stručnog vijeća za školsku godinu 2022./2023.

Usvojen je prijedlog plana predavanja ostalih kolega u Vijeću.

Nastavnici i učenici bili su prisutni 23. i 24. 9. 2022. na Znanstvenom pikniku u Gornjoj Stubici.

U školi je 7. listopada održano Županijsko stručno vijeće iz područja strojarstva u organizaciji ASOO.

Učenici su u pratnji nastavnika Daniela Borovčaka i Silvije Soldo od 23. 10. do 5. 11. 2022. odradili dvotjednu stručnu praksu u sklopu Erasmus+ projekta Work for future.

Nastavnik Željko Rod je od 23. do 29. listopada 2022. u Franfurktu odradio job shadowing u sklopu Erasmus+ projekta „Work for future“.

Nastavnici graditeljskog aktiva sudjelovali su od 3. –do 5. 11. 2022. u Splitu na stručnom skupu „Graditeljski izazovi jučer, danas i sutra“.

Nastavnica Anamarija Aleksić Matijević sudjelovala je od 4. do 5. studenog 2022. na „Dani Orisa 22“.

Od 20. 2. do 10. 3. 2023. arhitektonski i građevinski tehničari su u pratnji nastavnica Sanje Markuš i Daniele Usmiani sudjelovali u mješovitoj mobilnosti na temu „Pametne kuće u arhitekturi“ u sklopu projekta „Future in our hands I“.

7. ožujka 2023. organizirano je u školi izlučno natjecanje u disciplini Keramičarstvo i oblaganje.

Nastavnica Ksenija Lucija Pataran je od 5. do 11. ožujka 2023. u Franfurktu odradila job shadowing u sklopu Erasmus+ projekta „Future in our hands I“.

Od 6. do 17. ožujka 2023. učenici trogodišnjih strukovnih zanimanja su u pratnji stručnog suradnika škole Tomislava Čekolja u Franfurktu, u sklopu Erasmus+ projekta „Work for future“, odradili dvotjednu stručnu praksu.

Certifikacijsko tijelo SŠB-CERT Zavoda za graditeljstvo i građevne materijale je 27. ožujka 2023. ocjenjivano od strane HAA, u sklopu provedbe redovnog nadzora prema HRN EN ISO/IEC 17065:2013.

Certifikacijsko tijelo SŠB-CERT je zadržalo postojeće područje akreditacije te se akreditiralo prema novoj normi za beton HRN EN 206:2021.

Srednja škola Bedekovčina bila je od 10. do 12. svibnja 2023. škola domaćin na WSC 2023. u disciplini Keramičarstvo i oblaganje.

Učenici Srednje škole Bedekovčina natjecali su se na WSC 2023. u svim strukovnim disciplinama te postigli izvrsne rezultate.

Nastavnici Vijeća sudjelovali su u organizaciji i podršci u svim aktivnostima Srednje škole Bedekovčina.

Voditelj stručnog vijeća: Željko Rod, dipl. ing. građ.

**IZVJEŠTAJ O RADU KOORDINATORA I ŠKOLSKOG ISPITNOG POVJERENSTVA ZA DRŽAVNU MATURU SŠ BEDEKOVČINA ZA ŠK. GOD. 2022./2023.**

Školsko ispitno povjerenstvo sastoji se od 7 članova:

1. Vera Hrvoj, ravnateljica
2. Krasnodor Mikša, koordinator
3. Daniela Usmiani, zamjenica koordinatora
4. Renata Korinčić
5. Božica Jurinec
6. Ivan Pogačić

Tijekom školske godine 2022./2023. koordinatori i ispitno povjerenstvo svoje su aktivnosti izvodili u skladu s kalendarom državne mature.

|  |  |
| --- | --- |
| Mjesec | Aktivnost |
| Rujan, listopad | Ispitno povjerenstvo analiziralo je rezultate Državne mature održane prethodne godine i prezentiralo ih Nastavničkom vijeću.  Provedena je anketa o održavanju dodatne nastave iz obaveznih i izbornih predmeta za maturante.  Na satovima razrednih odjela upoznali učenike s obvezama i terminima.  Sve obavijesti objavljuju se i na mrežnim stranicama škole. |
| Studeni, prosinac | Sastanci s učenicima na satovima razrednog odjela o načinu prijave, kao i prijave ispita državne mature i studijskih programa.  Organiziran probni ispit iz Zdravstvene njege. |
| Siječanj, veljača, ožujak, travanj | Nadgledanje prijava učenika. Savjetovanje učenika kod prijava ispita.  Koordinatori još jednom obišli sve satove RO učenika četvrtih razreda na kojima su još detaljnije pojasnili nedoumice i nejasnoće vezane uz Državnu maturu i njeno izvođenje. Zaprimanje odjava ispita.  U suradnji s voditeljicom smjene dogovorena organizacija nastave za vrijeme izvođenja ispita.  Održani ''on line'' probni ispiti za učenike 4. razreda. |
| Svibanj, lipanj | Organizacija i izvođenje ispita: određeni dežurni nastavnici, učionice i organizacija uvjeta. Koordinatori prije svakog ispita napravili kratak sastanak s dežurnim nastavnicima kako bi ih dodatno uputili o radu na ispitima.  Ispitna komisija pakirala i zaprimala materijale i kontrolirala pošiljke. |
| Srpanj | Zaprimljeni rezultati Državne mature, rješavanje prigovora učenika. Kratka analiza provedenih ispita.  Učenicima ispisana i podijeljena uvjerenja o položenim ispitima Državne mature.  Kontroliranje prijava učenika za jesenski rok. |
| Kolovoz | Priprema i izvođenje ispita jesenskog roka. Analiza uspjeha učenika na ispitima državne mature 2022./2023.  Pripreme za aktivnosti za iduću školsku godinu, donošenje plana i programa rada. |

 Ispitni koordinatori: Krasnodor Mikša, prof. Daniela Usmiani, prof.

**IZVJEŠĆE O RADU PEDOLOŠKOG LABORATORIJA ZA ŠKOLSKU GODINU 2022./2023.**

Svi uređaji i oprema te sav potrošni materijal (u što ulaze kiseline, soli i lužine) pregledani su, popisani i izloženi na sastanku s Ravnateljicom (kao i inventurna lista). Dokument se nalazi na *google disku* službene e-mail adrese Laboratorija pod nazivom „Pedološki laboratorij 2022.“ .

Kroz godinu su servisirana dva uređaja – *plamenfotometar* i *spektrofotometar*. Tijekom navedene godine nije naručena ni jedna kiselina, lužina ni sol.

Po potrebi, analitička vaga se koristi u Građevinskom laboratoriju (za vrijeme nadzora).

Provedeno je usavršavanje s cijelim postupkom analize tla, od prijema uzoraka, preko kemijske analize pa do administracije.

Pedološki laboratorij zatvoren je za rad s vanjskim klijentima od početka zime 2022. godine. zbog postupka akreditacije.

Ivana Sedak, mag. ing. agroekologije

**4.2. Godišnji plan i program**

Godišnji plan i program rada stručnih aktiva i nastavničkog vijeća realiziran je u svom najvećem dijelu u potpunosti.

U školi djeluje sedam stručnih aktiva, a težište rada bilo je usmjereno prema stručnom usavršavanju. Glavne teme bile su samovrednovanje rada te strategije rada uživo i na daljinu, vrednovanje i ocjenjivanje rada učenika. Osim navedenog, vodilo se računa o organiziranju školskih natjecanja, pripremanju za sudjelovanje na županijskim i državnim natjecanjima, stručnom usavršavanju unutar škole i izvan nje.

U tijeku godine planirano je i ostvareno 15 sastanaka Nastavničkog vijeća. Teme rada bile su kvartalna, polugodišnja i godišnja analiza uspjeha učenika, planiranje i analiza rada slobodnih aktivnosti, dogovaranje oko obilježavanja značajnih datuma (priredbe, izložbe, humanitarnih aktivnosti, izvješća, molbe učenika, posebni oblici rada učenika i nastavnika, školska natjecanja), državna matura, popravni i završni ispiti, donošenje plana stručnih ekskurzija i izleta.

**4.3. Stručno usavršavanje**

Kolektivno usavršavanje izvan škole sadrži seminare koje organizira Ministarstvo, Agencija za odgoj i obrazovanje, Agencija za strukovno obrazovanje i obrazovanje odraslih, ali i stručna društva, udruge te stručne ekskurzije. Na svaki seminar upućivan je broj djelatnika prema financijskim i organizacijskim mogućnostima škole, ali je pristup da sa svakom temom seminara djelatnici upoznaju sve ostale sustručnjake koji nisu bili uključeni.

U organizaciji škole održane su tri radionice Carnet e-skole: Paleta jednostavnih digitalnih alata u nastavi, Kako izraditi e-portfolio? i E-učitelj "u oblaku".

Stručni suradnici organizirali su predavanje prof. Mirjane Hrestak iz Centra za odgoj i obrazovanje Krapinske Toplice pod nazivom Postupci individualizacije i prilagodbe u radu s učenicima s teškoćama u razvoju.

Također, pedagoginja škole održala je radionicu za nastavnike pod nazivom Tehnike ekspresivne art terapije u radu u grupama.

* 1. **Analiza odgojno -obrazovnog rada**

Kao i do sada, u prvim razredima provedena je analiza socio-ekonomskih prilika u obitelji učenika 1. razreda, kao i njihov socio-emocionalni razvoj (kronične bolesti, traume, odnos dijete – roditelj). Prikupljeni podaci pridonose boljem razumijevanju problema učenika, kao i njihovih roditelja.

Odlascima u razrede tijekom školske godine stručni suradnici škole održavali su radionice s učenicima na sljedeće teme: Predrasude, stereotipi i tolerancija; Neverbalno komuniciranje; Samoubojstvo i samoozljeđivanje; Samopoštovanje; Ne nasilju; Razlike i sličnosti dječaka i djevojčica.

## 

Stručna služba također je organizirala više različitih aktivnosti s učenicima u cilju osnaživanja njihovih socijalnih vještina, a s ciljem prevencije nasilja, suicida i školskog neuspjeha. Posebno se pažljivo koordinirao rad nastavnika i stručne službe s učenicima koji imaju prilagođeni program, individualizirani program ili lošu obiteljsku i socijalnu anamnezu. Individualni savjetodavni rad provodi se kontinuirano prema potrebi i procjeni razrednika, stručne službe ili na traženje učenika i roditelja.

Od školske godine 2017./2018. uveden je, pomoću fondova EU na koje su se prijavljivale razne udruge i Županija, veći broj asistenata u nastavi koji pomažu učenicima s teškoćama. Rad asistenata uvelike pomaže djeci s teškoćama, kao i nastavnicima koji uz učenike s redovnim programom rade i s učenicima s većim teškoćama.

Kurikulumski projekt ove školske godine je bio nazvan StrUKa.Umjetnost.Kultura. Aktivnosti koje su se provodile imale su za cilj približavanje umjetnosti učenicima strukovne škole koji ga nemaju u svojim kurikulumima. Održana je jedna kazališna predstava u školi (Huligan, u produkciji kazališta Mala scena), a svi učenici su bili na kazališnoj predstavi Tartuffe u HNK Varaždin. U školi je napravljena izložba radova nastalih u više radionica s učenicima i nastavnicima te djecom iz Dječjeg vrtića Bedekovčina, tehnikama ekspresivne art terapije. U atriju škole održan je koncert koji su za nas pripremili učenici Glazbene škole Škole za umjetnost, dizajn i grafiku iz Zaboka. Modna revija u organizaciji Vijeća učenika napravljena je povodom Valentinova za učenike naše škole i djecu Dječjeg vrtića Bedekovčina. S polja književnosti i umjetnosti pisane riječi, školu je posjetio Zoran Ferić, hrvatski književnik i bivši nastavnik škole.

Aktivnosti iz prošlogodišnjeg školskog kurikuluma su se nastavile kroz brojanje koraka pa su svoje korake bilježili pojedini razredi i nastavnici.

Rad školske knjižnice i knjižničarke ove je godine obilježen uređenjem prostora knjižnice i brojnim aktivnostima i radionicama s učenicima.

Kroz školsku godinu organizirane su humanitarne akcije, obilježene obljetnice i blagdani prema Godišnjem planu škole.

Tijekom ožujka, travnja i svibnja su, kao svake godine, realizirane aktivnosti vezane uz profesionalnu orijentaciju u osnovnim školama u suradnji s Hrvatskim zavodom za zapošljavanje, a u škole su išli ravnateljica, voditeljica smjene, stručni suradnici i profesorice Janja Roginić i Sanja Marija Gubez.

**Aktivnosti na planu samovrednovanja i kvalitete**

Tim za kvalitetu naše škole svake se godine bavi ispitivanjem zadovoljstva određenim područjima našeg rada, samovrednovanjem vlastitog sudjelovanja u nastavnim i ostalim procesima. U odnosu na podatke dobivene ispitivanjem učenika i nastavnika s analizama Povjerenstva, radi se na ispravljanju svih ustanovljenih nedostataka i jačanju naših prednosti i dobrih strana.

Cilj je uspostaviti model razvoja kvalitete koji će se stalno usavršavati i unapređivati. Krajnji cilj svih nas je stvoriti kvalitetnu školu, sa zadovoljnim učenicima, nastavnicima, roditeljima i lokalnim partnerima.

Tim za kvalitetu čine:

Tatjana Papst, prof. – koordinator za kvalitetu

i članovi povjerenstva:

Štefica Sukreški, član

Daniel Borovčak, član

Maja Tušek, član

Jasminka Krepelnik, član iz Vijeća roditelja

Sanja Mihovilić, član, predstavnik Županije

Marko Korolija, član, učenik.

Proces samovrednovanja i kvalitete u školskoj godini 2022./2023. osmislili smo u 3 smjera:

- samovrednovanje svih segmenata u školi

- suradnički posjeti nastavi

- doživljaj nastavnika od strane učenika

Prvi sveobuhvatni dio procesa samovrednovanja radio se kroz standardizirani upitnik kojeg su nastavnici prije radili na stručnim vijećima, samo ovaj put individualno. Pretvoren je u elektronsku verziju i kroz 6 prioritetnih područja i 216 kriterija (pitanja) nastavnici su procjenjivali pojedina područja, potpodručja i procese u našoj školi.

Osim procjene sveukupnog rada škole, ove smo godine radili i na kvaliteti odgojno-obrazovnog procesa kroz suradničke posjete nastavi, u cilju učenja i dijeljenja primjera dobre prakse. Svi nastavnici bili su slobodni dogovoriti se s nekim od kolega, ne nužno svojim sustručnjakom, i posjetiti neki od satova. Nastavnici koji imaju do 10 godina staža u školi (a nisu još napredovali u zvanje) hospitirali su na nastavi mentora ili savjetnika kojeg izaberu (jednog ili dva) najmanje dva školska sata tijekom nastavne godine. Cilj je bio observacija načina rada, didaktičkih i metodičkih postupaka, mogućnost primjene postupaka u vlastitoj nastavi. Izabrani mentor ili savjetnik je jednom tijekom školske godine također posjetio sat istog kolege ili kolegice. Posjet savjetnika/mentora kolegi/ci imao je konzultativno-savjetodavni obrazac koji su nastavnici dobili na linku posebno kreiranom za aktivnosti kvalitete. U istu mapu nastavnici su stavljali i ispunjene obrasce nakon posjeta nastavi, dok mentori/savjetnici nisu bilježili svoje dolaske. Angažman mentora i savjetnika evidentiran je i u skladu je s Pravilnikom o napredovanju.

Treći dio ovogodišnjeg procesa samovrednovanja u području kvalitete nastave odnosio se na doživljaj nastavnika od strane učenika. Učenici su ispunjavali upitnike u kojem su navedene tvrdnje koje najčešće spominju kada govore o nastavnicima. Rezultati su za svaki razredni odjel dani na uvid svim članovima razrednog vijeća pojedinog razreda. Na nastavnicima ostaje da informacije koje su tim upitnicima dobili o slici kakvu o njima imaju učenici, rade na svom nastupu, načinima poučavanja i pristupa učenicima.

I ovogodišnjim ispitivanjem učenika i nastavnika svi dobiveni rezultati značajan su pokazatelj u kojem smjeru škola treba ići dalje i zadržati ili povećati prepoznatu razinu kvalitete, a gdje postoji prostor za bolju komunikaciju i napredak.

Iz izvješća o samovrednovanju:

Srednja škola Bedekovčina je strukovna škola s raznolikim programima u tri učilišta/područja djelatnosti - zdravstvu, graditeljstvu i poljoprivredi. Programi su u dvogodišnjem, trogodišnjem, četverogodišnjem i petogodišnjem trajanju, ukupno 17 zanimanja, od toga jedno pomoćno (pomoćni proizvođač keramike). Zadnjih nekoliko godina drastično pada broj učenika, od školske godine 2014./2015. kada ih je bilo 768, do danas kada ih ima 546. Nastavnika i stručnih suradnika škola, zbog raznorodnosti programa, ima 96.

Također, broj učenika s teškoćama, od 10% prije nekoliko godina, došao je na 20% ukupnog broja učenika. Od školske godine 2018./2019. imamo i posebni razredni odjel pomoćnog proizvođača keramike. Sveukupno, škola ove školske godine (2022./2023.) ima 34 razredna odjela.

Raznim alatima ispitivanja zadovoljstva svih dionika (učenika, nastavnika, roditelja i vanjskih suradnika i partnera) od početka uvođenja procesa samovrednovanja i kvalitete procjenjujemo se vrlo dobrom školom koja ima tradiciju organizirane škole s uhodanim protokolima i procedurama za sve školske, nastavne i izvannastavne procese, koja puno polaže na odgojnu komponentu u odnosu na učenike, a i nastavnike, koja drži vrlo značajnim stručno usavršavanje nastavnika, napredovanje nastavnika u struci, koja njeguje timski rad i duh, koja ulaže u nastavna sredstva i opremu, inzistira na dobroj izvedbi praktične nastave u svim zanimanjima, koja želi napredovati i razvijati se.

Ono na čemu radimo i za što mislimo da nam nedostaje do ocjene odličan ili izvrstan je maksimum za koji smatramo da možemo postići u svim navedenim smjerovima. Ideal koji želimo dosegnuti je da se u svemu postotak još poveća – u broju nastavnika koji se redovito stručno usavršava, u broju i raznovrsnosti nastavnih metoda koje se koriste, u opremljenosti prostora za praktičnu nastavu, u projektima u kojima škola sudjeluje, u broju kvalitetnih kurikuluma, postojećih i novih, u broju nastavnika koji redovito prakticiraju samoprocjenu svog rada, čistoći i higijeni školskih prostora te broju učenika koji nastavljaju školovanje ili se uspješno zapošljavaju po završetku školovanja u našoj školi.

U tom smislu se svake godine radi i Godišnji plan unapređenja na svim prioritetnim područjima, a posebno prioritetnim područjem uvijek smatramo područje 2. Poučavanje i podrška učenju.

1. **Kulturna i javna djelatnost škole**

Obilježene su sljedeće planirane obljetnice i blagdani, akcije i posjeti:

1. **Dani kruha**
2. **Projekt Šafran**
3. **Dan čovjekovih prava**
4. **Božićni blagdani**
5. **Dan sjećanja na Vukovar**
6. **Dan sjećanja na Holokaust**
7. **Uskrs**
8. **Svjetski dan zdravlja**
9. **Dan planeta Zemlje**
10. **Dan Vijeća Europe**
11. **Svjetski dan Crvenog križa**
12. **Dan škole** - 31. 5. 2022.

O ovogodišnjem Danu škole

Dan škole uvijek je nekako poseban dan. Nije to dan zgrade, nego onih koji je nastanjuju u ovom trenu, iz dana u dan. Svih koji tu žive u jutarnjoj smjeni, popodnevnoj, na svim radilištima, lokacijama, učionicama, uredima, kabinetima.. Uvijek razmišljamo kako „proslaviti sve nas“.

I učimo i taj dan, što god odabrali za temu. U srijedu, 31. 5. 2023. učili smo jedni od drugih. Medicinski tehničari i sestre, fizioterapeuti, cvjećari i ostali učili su od zidara, tesara, keramičara, tj. kako izbušiti dasku, zabiti čavao ili složiti mozaik od keramičkih pločica. Rezali su gips ploče, varili cijevi, zidali, provjeravali tekućine motora automobila, vozili moćne građevinske strojeve.

Arhitektonski i građevinski tehničari, agrotehničari, keramičari, zidari, plinoinstalateri i ostali, učili su kako izmjeriti vitalne funkcije organizma, spasiti osobu reanimacijom i premotati bebu. Svi su zajedno od poljoprivrednih zanimanja učili kako malčirati i kompostirati, saditi i sijati te održavati povrće.

Slavlju vještina i međusobnog učenja svjedočila su i djeca naših djelatnika, koja su došla vidjeti gdje mama ili tata rade, a učenici su nas vidjeli i u onoj drugoj, roditeljskoj ulozi.

Vrhunac dana obilježila je svečana zajednička sjednica Nastavničkog vijeća i učenika, na kojoj su za one najuspješnije u vještinama koji su to dokazali prvim mjestima na natjecanjima, podijeljena priznanja.

Dan je završio sportski – održano je finale u nogometu i 2.b je pokazao da su, osim u rukovanju strojevima i motorima, vješti i u radu s nogama. 😉

Poseban dan donio je razmišljanja o tome da ne mora biti jedini u godini, škola i ljudi mogu se slaviti i više puta godišnje...

I ostali značajni datumi obilježeni su u školi tijekom školske godine na različite načine, zabilježeni na panoima škole, na web stranici škole, društvenim mrežama i virtualnim kanalima komunikacije. Najčešće su ih obilježavali učenici i nastavnici Medicinskog učilišta, pogotovo one vezane za zdravlje i prevenciju bolesti.

Tako su obilježeni:

* Tjedan borbe protiv tuberkuloze
* Svjetski dan fizioterapeuta
* Svjetski dan prve pomoći
* Europski tjedan kretanja
* Međunarodni dan starijih osoba
* Svjetski dan srca
* Međunarodni dan starijih osoba
* Svjetski dan mentalnog zdravlja.
* Mjesec borbe protiv raka dojke
* Mjesec borbe protiv ovisnosti
* Svjetski dan borbe protiv AIDS-a
* Međunarodni dan osoba s invaliditetom
* Mjesec svjesnosti o raku maternice - Dan mimoze i nacionalni dan borbe protiv raka vrata maternice
* Dan Crvenih haljina
* Dan narcisa
* Dan sestrinstva i Dan bolesnika
* Dan mozga, Svjetski dan voda, Uskrs u Loborgradu, Dan planeta zemlje, Svjetski dan nepušenja, Dan zaštite okoliša.

Provedene su i humanitarne akcije:

1. Organizirana akcija prikupljanja novca i odjeće za Crveni križ
2. Dan narcisa se provodio u suradnji sa Zagorskom ligom protiv raka, novac koji je prikupljen je uplaćen na račun Zagorske lige protiv raka. Voditelj akcije Ksenija Mlinarić.

**Europski projekti, mobilnosti i manji školski projekti**

**Projekt "Smanjimo ambalažu – očuvajmo prirodne izvore"**

Realizaciju nastavka projekta prebacujemo na sljedeću nastavnu godinu. Aktivnosti nisu provedene zbog nedostatka resursa i vremena.

Voditeljica projekta:

Tajana Sedak Benčić, prof.

**Izvješće – 10. Simulirana sjednica Hrvatskog sabora za učenike srednjih škola**

Deseta simulirana sjednica Hrvatskoga sabora za učenike srednjih škola održana je 8. svibnja 2023. godine.

Tema ovogodišnje simulirane sjednice bio je „Zakon o zaštiti okoliša“ i „Deklaracija o zaštiti okoliša u Republici Hrvatskoj“.

Cilj simulirane sjednice je da učenici na neposredan način usvoje znanja o zakonodavnoj proceduri i tijeku donošenja zakona i drugih akata koje donosi Hrvatski sabor.

U pripremi za sjednicu sudjelovalo je troje učenika 1.Ma razreda.

Učenici su se pripremali sveukupno 10 sati.

Dvoje učenika održalo je svoje govore za glavnom govornicom, a u svojim govorima istaknuli su neke od problema u zaštiti okoliša te su iznijeli i prijedloge kako bi se kod učenika mogla potaknuti svijest o važnosti zaštite okoliša.

Mentorica: Janja Roginić

**Istria 100**

U izvannastavnu aktivnost Istria 100 školske godine 2022./2023. bila su uključena 4 učenika, točnije 4 učenice 3.Mb razreda. Realizirano je 20 sati nastave tijekom 3 dana trajanja utrke. Učenice su sudjelovale u radu iskusnijih sportskih fizioterapeuta tijekom pripreme i oporavka profesionalnih sportaša (trkača). Usavršavale su svoje vještine klasične ručne masaže i dobile uvid u drugačiji tijek i plan kineziterapije. Naučile su kako treba postupati s profesionalnim sportašima, kako im pristupiti i kako obaviti prvi pregled te gdje tražiti uzrok problema. Usavršile su svoje govorne i jezične sposobnosti stranog jezika (engleski) jer su tijekom izvannastavne aktivnosti većinu vremena komunicirale sa sportašima na engleskom jeziku. U komunikaciji sa sportašima proširile su svoje „vidike“ o obrazovnom sustavu drugih država te ponešto naučile o tome. Postignut je cilj rada: učenice su vidjele dio sportske fizioterapije u elitnom i profesionalnom sportu, usavršile svoja znanja i vještine kroz rad s profesionalnim sportašima.

                                                                                                                                Voditelj:  Petar Lendl

**Erasmus+ i -Twinning projekti škole**

Srednja škola Bedekovčina tijekom ove školske godine nastavila je aktivan rad na Erasmus + i eTwinning projektima škole te se uključila i u nove suradnje.

Erasmus+ projekti škole

Zavšeni projekti:

* S 31. 8.2023. završio je Erasmus+ projekt u sklopu Akreditacije u stukovnom obrazovanju i osposobljavanju Future in our hands I ([2022-1-HR01-KA121-VET-000057442](http://ss-bedekovcina.skole.hr/erasmus_/2022_1_hr01_ka121_vet_000057442)) – prva godina provedbe projekata u okviru VET akreditacije u okviru koje je provedeno 30 mobilnosti učenika u Sloveniju, Srbiju i Španjolsku, te dvije mobilnosti nastavnika u Njemačku i Sloveniju.
* Odobren je 15-mjesečni nastavak istoimenog Erasmus+ projekta (2023-1-HR01-KA121-VET-000130237), s financijskom potporom u iznosu od 65.848,00 EUR.
* Uspješno je završen KA229 projekt “FoodEure Food”, (2020-1-NL01-KA229-064630\_4). Koordinator je bio Davor Stanković.

Projekti u tijeku:

Projekti koji su u tijeku, nastavljaju se i partneri aktivno surađuju te se planiraju mobilnosti u idućoj školskoj godini.

* Work for Future – koordinatorica Sanja Markuš (2020-1-HR01-KA102-077400);

Projekt završava u prosincu 2023. Završne mobilnosti planiraju se početkom nove školske godine (listopad).

* KA210 projekt – “MASK” – Marine Robots for better Sea Knowledge awareness (2022-1-HR01-KA210-SCH-000082831), započeo je 1. 11. 2022. u suradnji s Fakultetom elektrotehnike i računarstva i Pomorskim fakultetom iz Rijeke te srednjom školom i sveučilištem iz Bremena. Koordinatorica je Daniela Usmiani (aktivnosti se provode u oviru dodatne nastave Robotika – izvannastavna aktivnost).
* Ove godine u okviru nastave računalstva uspješno smo proveli projekt tvrtke Stemi i Infobip pod nazivom “STEMwave - Škola budućnosti”, u okviru aktivnosti Pametni vrtovi – Internet of Things. Koordinatorica Daniela Usmiani.

eTwinning projekti škole:

* Uspješno je proveden eTwinning projekt pod nazivom „Smart cities” kroz koji su se učenici upoznali s elementima pametnih gradova I istraživali osobitosti pojednih usluga koje čine gradove „pametnima”. Kritički su analizirali svoja mjesta, gradove te tražili u njima elemente pametnih tehnologije, kao i modern gradove koje ta riješenja u funkcioniranju gradova već koriste. Projekt su provodili učenici 1.G razreda tijekom nastave računalstva koordinairani od strane prof. Daniele Usmiani.
* Projekt Šarene klupe budućnosti – projekt u okviru kojeg se učenici aktivno angažiraju u uređenju okoliša svoje škole nastavlja se sljedeću školsku godinu.  Zajedno s kolegama iz partnerskih škola učenici su osmislli dizajn novih klupa te sljedeće godine nastavljaju s odabirom materijala, praktičnom izvedbom klupa te promocijom novog proizvoda. Projekt će se implementirati kroz nastavu računalstva učenika 2.G razreda. Uz naše učenike partneri su i učenici iz Ekonomske škola iz Sarajevai Prometne i strojarske škole iz Varaždina.

Izvjestila: Daniela Usmiani, prof.

**Izvješće o projektu „Women who changed the world“**

Projekt *Women who changed the world* provodi se s ciljem razvijanja svijesti učenika o doprinosu koji su žene dale razvoju moderne civilizacije te kako su u tome bile diskriminirane, omalovažavane i koliko je često izostalo priznanje društva za njihov rad.

Na početku školske godine 2022./23. za rad na projektu odabrani su razredi 1.G, 1.Ma, 2.G, 2.Ma, 3.G i sudjelovali su svi učenici navedenih razreda.

Za rad na projektu odvajali smo vrijeme tijekom redovitih sati engleskog jezika, i to u periodu od 13. 2. do 10. 3. 2023.

Učenici su istraživali doprinos žena u raznim segmentima društva – od znanosti, sporta, književnosti do politike i vođenja država. Svoja zapažanja predstavili su kroz digitalne plakate (one-pagers) i kvizove kroz razne alate koje smo objedinili u Sway prezentaciji koju možete pogledati na linku – https://sway.office.com/BuUGORlfSrho8P8h?ref=Link .

Svi planirani ishodi uspješno su ostvareni.

Mentorice: Valentina Rogina, prof., Petra Gorički, prof. i Gordana Bujanić Tretinjak, prof.

**Izvješće o projektu „European Day of Languages“**

Projekt *Obilježavanje Europskog dana jezika* provodi se s ciljem razvijanja svijesti učenika o jezičnoj raznolikosti Europe i važnosti učenja stranih jezika, ukazivanja na europsku jezičnu i kulturnu raznolikost te osvješćivanja potrebe njezinog očuvanja. Također se željelo proširiti znanje naših učenika o Europskom danu jezika i povijesti njegovog obilježavanja, kao i razviti svijest o jezičnom i kulturnom identitetu.

Za rad na projektu na početku školske godine 2022./23. nastavnice su odlučile uključiti sve učenike naše škole kojima predaju – trogodišnje, četverogodišnje i petogodišnje programe.

Za vrijeme redovne nastave engleskog jezika, a u periodu od 19. do 23. 9.2023., provodile su se pripremne aktivnosti te je 26. 9.2023. obilježen Europski dan jezika.

Kroz različite aktivnosti kao što su video i audio materijali, digitalni plakati, kvizovi i igre učenici su istražili jezično bogatstvo Europe te sudjelovali u mini natjecanjima po razredu u poznavanju osnovnih izraza na brojnim europskim, ali i svjetskim jezicima.

Svi planirani ishodi uspješno su ostvareni.

 Mentorice: Valentina Rogina, prof., Petra Gorički, prof. i Gordana Bujanić Tretinjak, prof.

**SHE projekt – izvješće**

Tijekom ove školske godine, a u okviru školskog kurikuluma, povezali smo kulturu i umjetnost s mentalnim i fizičkim zdravljem pojedinca i zajednice. Za zdravlje čovjeka važno je opuštanje i uživanje u stvarima koje volimo, a tome kultura i umjetnost itekako doprinose. Organizirali smo druženje učenika škole s književnikom Zoranom Ferićem kako bismo učenicima i radnicima približili književnost i knjigu. Učenici polaznici glazbene škole ŠUDIGO-a održali su prigodni koncert u prostoru naše škole. Učenici završnog razreda fizioterapeutskih tehničara snimili su dva videa s vježbama za opuštanje mišića. Održale su se radionice art terapije za nastavnike i učenike škole. Gosti su nam bili i polaznici lokalnog vrtića, a za njih je priređena radionica u Tjednu mozga i modna revija za Valentinovo.

Koordinator projekta za SŠ Bedekovčina:

Tajana Sedak Benčić, prof.

**Projekt „Mama, budi zdrava“**

Učenici i nastavnici Srednje škole Bedekovčina uključili su se nizom aktivnosti u nacionalni projekt ''Mama, budi zdrava – Ružičasti listopad''.

Projekt je osmislila i provodi Udruga SVE za NJU, a organizira se u osnovnim i srednjim školama širom Hrvatske, pod pokroviteljstvom Ministarstva znanosti i obrazovanja te uz podršku Hrvatskog zavoda za javno zdravstvo i Hrvatskog zavoda za zdravstveno osiguranje.

U tu svrhu učenici petog razreda Medicinskog učilišta izradili su prezentaciju o očuvanju i zaštiti reproduktivnog zdravlja i prevenciji raka dojke koja je prezentirana svim razredima na SRO. Također, učenici su izradili informativni pano pod nazivom "Pinktober" s okvirom za fotografiranje i podsjetnikom: "Odvoji vrijeme za sebe".

U sklopu projekta 18. listopada 2022. snimljena je zajednička fotografija učenika škole. Učenici su svojim tijelima formirali natpis „Mama, budi zdrava“, a svatko je u ruci držao ružičasti balon. Na taj način učenici su dali simboličnu podršku oboljelima i ukazali na važnost ranog otkrivanja raka dojke.

Voditeljica: Suzana Posavec, bacc. med. techn.

# UČENIČKI DOM

1. **UVOD**

Dom učenika pedagoška je jedinica Srednje škole Bedekovčina i namijenjen je prije svega smještaju učenika naše škole.

Mješovitog je tipa, smještajnog kapaciteta za 185 učenika.

Dom organizira smještaj, prehranu, odgojno – obrazovni rad, kulturne i druge aktivnosti kako bi učenici uspješno i pravovremeno završili svoje školovanje u zanimanju koje su odabrali.

Osim uvjeta za školovanje, život u domu mora mladima omogućiti pravilan rast i razvoj, intelektualno i emocionalno sazrijevanje i odrastanje u odgovorne odrasle osobe, spremne za uspješno biopsihosocijalno funkcioniranje u društvu.

* 1. **Ostvarenje cilja i zadataka odgojno-obrazovnog rada u domu**

**Cilj odgojno-obrazovnog rada u domu je stvoriti uvjete za slobodno zadovoljavanje osnovnih životnih potreba mladih ljudi, njihov rast i razvoj u odgovorne odrasle osobe, spremne doprinositi zajednici te živjeti prema načelima suradnje, tolerancije i zaštite ljudskih prava.**

Iz općeg cilja odgojno-obrazovnog rada u domu, a uvažavajući specifičnosti mješovitog doma i okruženja u kojem živimo i radimo, bitne zadaće za ovu godinu bile su sljedeće:

1. briga o mentalnom zdravlju učenika
2. razvijanje osjećaja odgovornosti učenika za vlastito zdravlje i zdravlje drugih
3. razvijanje medijske pismenosti učenika
4. pomoć i podrška učenicima i roditeljima u izazovima odrastanja.

Program rada realiziran je putem mentorskog rada odgajatelja u njihovim grupama i putem posebnih i izbornih programa. Nakon tri uzastopne epidemijske školske godine, odgojno-obrazovni proces u učeničkom domu, mentorski rad, rad u izbornim i posebnim programima realizirao se bez posebnih epidemioloških uputa i uvjeta.

* 1. **Podaci o učenicima**

Ova školska godina započeta je sa 120 učenika, od čega je 49 mladića i 71 djevojka. Novoupisanih učenika bilo je 45, od čega 19 mladića i 26 djevojaka. Većina učenika, odnosno njih 96, pohađalo je našu školu, a njih 24 učenici su drugih škola na području naše županije. Četrnaest učenika pohađa ŠUDIGO u Zaboku, 5 učenika pohađa SŠ Zlatar, 4 učenika pohađa SŠ Konjščina, a jedna učenica SŠ Oroslavje. Dvogodišnje zanimanje pohađala su 4 učenika, trogodišnja zanimanja pohađalo je 27 učenika, četverogodišnja zanimanja 65 učenika, a 25 učenika pohađalo je petogodišnje zanimanje.

Od ukupnog broja učenika na početku školske godine64 učenika bilo je s područja Krapinsko-zagorske županije, 7 učenika iz Varaždinske županije, 20 učenika iz Zagrebačke županije, 7 učenika iz grada Zagreba, 6 učenika iz Koprivničko-križevačke županije, 6 iz Sisačko moslavačke županije, 2 učenika iz Virovitičko-podravske županije, 3 učenika iz Bjelovarsko-bilogorske županije, 2 učenika iz Vukovarsko-srijemske županije, 1 učenik iz Osječko-baranjske županije i 1 učenik iz Primorsko-goranske županije. I ove godine nastavlja se trend smještaja učenika koji nisu iz naše županije. Također, nastavlja se trend oscilacije broja učenika tijekom školske godine. U periodu adaptacije ove školske godine nije bilo ispisa. Učenici su se ispisivali na kraju prvog polugodišta i tijekom godine zbog putovanja od kuće, a tijekom prvog polugodišta upisale su se još tri učenice. Na kraju nastavne godine bilo je ukupno 115 učenika, uključujući maturante.

1. **MATERIJALNO-TEHNIČKI UVJETI RADA**
   * 1. **Materijalni uvjeti**

Učenički dom Srednje škole Bedekovčina za svoje aktivnosti koristi otprilike 2180 m2 zatvorenog prostora, asfaltirano i osvijetljeno igralište, sportsku dvoranu kao i prostorije i opremu škole. Raspolaže s ukupno 43 sobe za učenike od kojih je glavnina četverokrevetna, 4 dnevna boravka, sobom za fitnes, kuhinjom i blagovaonom. Tu je još i hol doma, uredi djelatnika, zbornica i garderobe djelatnika. Sve prostorije u domu opremljene su da budu funkcionalne i estetski prihvatljive.

**2.1.1. Ostvarenje plana opremanja i održavanja materijalnih uvjeta za školsku godinu 2022./2023.**

Ostvarenje plana opremanja i održavanja materijalnih uvjeta ove školske godine nije izvršeno na uobičajenoj razini. Iako ova školska godina nije bila epidemijska, bila je izazovna i teška u smislu povećanja svih troškova funkcioniranja ustanove. Tijekom ove godine zabilježen je znatan rast cijena energenata, usluga i svih namirnica te je bilo nužno prilagođavati planove opremanja i održavanja i troškove općenito trenutnoj situaciji.

Kako ove školske godine nije bilo posebnih epidemioloških mjera, nabava sredstava za čišćenje te higijenskih i dezinfekcijskih proizvoda vraćala se na uobičajene razine. Štoviše, s obzirom na već spomenuta poskupljenja svih proizvoda za čišćenje, kreiran je novi plan potrošnje navedenog i uštede. Sukladno planu uštede, nabavljala su se jeftinija sredstva i pojačano se pratilo učinak i potrošnju kako bi se smanjili troškovi, a osiguralo da higijenski uvjeti budu na visokoj razini.

S obzirom na ograničena sredstva, nije izvršen zadatak opremanja i renoviranja kuhinje. Tijekom godine izvršena je veća nabava sitnog kuhinjskog inventara.

Obogaćivanje jelovnika i podizanje njegove kvalitete zadatak je svake godine, pa tako i ove. Taj zadatak izvršavao se djelomično, u skladu s ograničenim mogućnostima, a obzirom na poskupljenja namirnica u više navrata tijekom ugovornog razdoblja.

I ove godine bilo je planirano nabaviti radne stolove za sve sobe učenika u novom domu, što nije izvršeno zbog nedostatka financijskih sredstava.

Inventar praonice rublja dopunjen je sukladno mogućnostima i trenutnim potrebama. S obzirom na upisan veći broj učenika te veće ukupno brojno stanje, nabavljeno je još posteljnog rublja i jastuka. Mimo plana nabave zamijenjeno je pokvareno glačalo novom parnom postajom.

Mimo plana nabave izvršena je nabava informatičke opreme za ured ekonoma. Ured ekonoma dosad je raspolagao starim računalom i starim programom za materijalno knjigovodstvo na koji nije bilo moguće instalirati neophodne nove programe. U tu svrhu nabavljeno je novo računalo-komplet te novi program za vođenje ekonomata.

Prostor doma i njegov okoliš redovito se održavao i uređivao sukladno mogućnostima. Kroz suradnju s djelatnicima poljoprivrednog učilišta i kroz rad ekološke grupe, interijer i eksterijer doma obogaćivani su cvijećem, ukrasnim biljem i grmljem.

Tijekom ove školske godine odrađeno je vrlo malo soboslikarskih radova u sklopu praktične nastave učenika naše škole, opet zbog ograničenih sredstava. Uređen je ured ekonoma, tri sobe u novom domu i dvije u starom domu te su se tijekom godine vršili sitni popravci.

* 1. **Financijski uvjeti**

Kao i svake godine, suradnjom voditeljice doma s ravnateljicom, tajnicom, voditeljicom računovodstva i ekonomom vodi se računa o cijenama robe i usluga na tržištu te se odabiru najpovoljnije ponude u svrhu racionalizacije troškova. Vodi se računa o pravovremenom otklanjanju kvarova i redovitom održavanju strojeva i aparata također u svrhu racionalizacije troškova. Ove školske godine uslijed već spomenutih poskupljenja energenata, svih usluga i višestrukog povisivanja cijene namirnica financijski uvjeti bili su lošiji. Treba spomenuti i da je iznos opskrbnine za roditelje ostao nepromijenjen.

Kontinuirano se prate natječaji i upućuju roditelji i učenici na različite mogućnosti subvencioniranja i stipendiranja učenika. Slijedom navedenog, ove godine četvoro naših učenika ostvarilo je pravo na naknadu troškova smještaja u učeničkom domu posredstvom Centra za socijalnu skrb, a za šestero učenika dio troškova snosi općina ili grad iz kojeg dolaze.

1. **ORGANIZACIJA RADA**
   1. **Kadrovska struktura**

U školskoj godini 2022./2023. program rada realizirala su 23 djelatnika. Odgojno-obrazovno osoblje činilo je 6 odgajatelja, stručni suradnik socijalni pedagog, zdravstveni voditelj na pola radnog vremena i voditeljica doma. Ostalo osoblje činila su 2 noćna pazitelja, a tehničko osoblje 4 kuharice, 3 spremačice, 1 pralja, 1 domar- ložač, 1 ekonom-skladištar, 1 knjigovođa i 1 administrator. Tajnica i voditeljica računovodstva zajedničke su i za dom i za školu. Od 1. 3. 2023. program rada realizirala su 22 djelatnika jer je našoj ustanovi odbijena suglasnost za radno mjesto ekonom - skladištar.

* 1. **Organizacija odgajatelja**

Tjedno zaduženje neposrednog rada odgajatelja bilo je 28 sati. Neposredni odgojno-obrazovni rad u ovoj školskoj godinu raspodijeljen je na sljedeći način: 18 sati rada u odgojnoj skupini, 2 sata vođenja odgojne skupine, 2 sata rada u izbornim i posebnim programima i 6 sati rada s učenicima drugih odgojnih skupina, odnosno, 18 sati rada u odgojnoj skupini, 2 sata rada s učenicima s teškoćama, 2 sata vođenja odgojne skupine, 2 sata rada u izbornim i posebnim programima i 4 sata rada s učenicima ostalih skupina.

Radno vrijeme odgajatelja kontinuirano se prilagođava potrebama učenika i njihovim obavezama u školi. Tako se rad odgajatelja odvijao od 6.30 do 22.00 radnim danom i subotom od 8.00 do 14.00, a rad noćnih pazitelja od 22.00 do 6.30, te vikendom. I ove godine bilježimo trend povećanja broja učenika koji ostaju vikendom u domu te su svi vikendi tijekom školske godine, izuzev dva produžena vikenda, bili radni. U slučaju radne subote za odgajatelja, ponedjeljkom nema neposrednog rada te tjedno zaduženje ostaje 28 sati.

Princip rada u smjenama – jedan dan ujutro, drugi popodne i nadalje osigurava kvalitetnu brigu i nadzor nad učenicima, odgovara smjenama učenika i prostornim uvjetima te je ostao nepromijenjen.

* 1. **Organizacija ostalog osoblja**

Rad ostalog osoblja odvijao se u okviru 40 satnog radnog tjedna, i to u smjenama od 5.30 ili 6.00 ujutro do 22.00 navečer. Radno vrijeme kuhinje do svibnja 2023. bilo je od 5.30 ujutro do 13.30 te od 12.00 do 20.00. Raniji početak rada kuhinje bio je uveden zbog pripreme švedskog stola i prihvata većeg broja učenika koji kreću na nastavu i praktičnu nastavu prije 6.00 ujutro. Zbog racionalizacije troškova i radnog vremena kuharica, u dogovoru s ravnateljicom škole u svibnju 2023., radno vrijeme u jutarnjoj smjeni promijenjeno je na 6.00 do 14.00. Za potrebe učenika koji odlaze na praktičnu nastavu i nastavu prije 6.00 ujutro nabavljen je novi hladnjak u koji im se pripremaju lunch paketi. Radno vrijeme spremačica nije se mijenjalo, a organizacija njihovog rada prilagođavala se učestaloj spriječenosti za rad zbog bolovanja.

* 1. **Organizacija učenika**

Kao i prošlih nekoliko godina, od ukupnog broja učenika od 120 formirano je 6 heterogenih odgojnih grupa. Grupe su formirane uzimajući u obzir izabrana zanimanja i smjene u školi kako bi se omogućili što bolji uvjeti za učenje. Formirane su tri ženske odgojne grupe iz četverogodišnjih i trogodišnjih zanimanja (nastava ujutro i popodne), dvije muške grupe (nastava ujutro i popodne) i jedna mješovita grupa. Rad odgajatelja prilagođen je prostornim uvjetima (raspored soba po katovima i prizemlju) i smjenama učenika i omogućava kontinuiranu brigu i nadzor nad svim učenicima. Ove školske godine u prvu, drugu, četvrtu i petu odgojnu skupinu integrirani su učenici s teškoćama u razvoju.

* + 1. **Pregled učenika po zanimanjima**

|  |  |  |  |  |  |  |  |
| --- | --- | --- | --- | --- | --- | --- | --- |
| **ZANIMANJE** | **I**  **OS** | **II**  **OS** | **III**  **OS** | **IV**  **OS** | **V**  **OS** | **VI**  **OS** | **UKUPNO** |
| **Zidar** |  |  |  |  |  | 3 | 3 |
| **Staklar** |  |  |  |  |  | 2 | 2 |
| **Plinoinstalater** |  |  |  |  | 3 |  | 3 |
| **Rukovatelj gr.strojeva** |  |  |  |  | 1 | 2 | 3 |
| **Cvjećar** | 4 |  |  |  |  | 1 | 5 |
| **Keramičar PPK** |  |  |  | 1 | 2 | 1 | 4 |
| **Instalater gr. i klimatizacije** |  |  |  |  |  |  |  |
| **Monter suhe gradnje** |  | 1 |  |  | 1 |  | 2 |
| **Mehaničar polj. strojeva** |  |  |  |  |  | 2 | 2 |
| **Soboslikar-ličilac dekorater** |  | 2 |  |  |  |  | 2 |
| **Agrotehničar** | 3 | 1 | 4 | 3 |  |  | 11 |
| **Građevinski tehničar** |  | 2 |  | 1 |  | 4 | 7 |
| **Arhitektonski tehničar** |  |  |  | 2 |  |  | 2 |
| **Medicinska sestra / tehničar opće njege** | 11 | 7 |  |  | 6 | 1 | 25 |
| **Fizioterapeutski tehničar** |  | 5 | 6 | 8 | 3 |  | 22 |
| **ŠUDIGO** |  |  | 11 | 1 | 1 |  | 13 |
| **Srednja škola Oroslavje** | 1 |  |  |  |  |  | 1 |
| **Srednja škola Zlatar** |  | 2 |  | 3 |  |  | 5 |
| **Srednja škola Konjščina,** |  |  |  |  | 1 | 2 | 3 |
| **UKUPNO** | **19** | **20** | **21** | **19** | **18** | **18** | **115** |

* + 1. **Pregled učenika po razredima**

|  |  |  |  |  |  |  |
| --- | --- | --- | --- | --- | --- | --- |
| **ODGOJNA SKUPINA** | **1. R.** | **2. R.** | **3. R.** | **4. R.** | **5. R.** | **UK** |
| I | 3 | 4 | 7 |  | 5 | **19** |
| II | 5 | 9 | 3 | 3 |  | **20** |
| III | 13 |  | 7 | 1 |  | **21** |
| IV | 5 | 2 | 6 | 6 |  | **19** |
| V | 6 | 7 | 5 |  |  | **18** |
| VI | 11 | 4 | 2 |  | 1 | **18** |
| **UKUPNO** | **43** | **26** | **30** | **10** | **6** | **115** |

* + 1. **Analiza akademskog uspjeha učenika**
* **Usporedba uspjeha na kraju polugodišta šk. god. 2022./2023.**

|  |  |  |  |  |  |  |
| --- | --- | --- | --- | --- | --- | --- |
| **RAZRED** | **ISTI USPJEH KAO U PRETHODNOM RAZREDU** | | **BOLJI USPJEH U ODNOSU NA PRETHODNI RAZ.** | | **SLABIJI USPJEH U ODNOSU NA PRETHODNI RAZ.** | |
| **br.** | **%** | **br.** | **%** | **br.** | **%** |
| 1. | 20 | 46,51 | 5 | 11,63 | 18 | 41,86 |
| 2. | 18 | 69,23 | 6 | 23,08 | 2 | 7,69 |
| 3. | 22 | 70,97 | 8 | 25,81 | 1 | 3,23 |
| 4. | 10 | 90,91 | 1 | 9,09 | - | - |
| 5. | 4 | 66,67 | 1 | 16.67 | 1 | 16,66 |
| **UKUPNO** | **74** | **63,25** | **21** | **17,95** | **22** | **18,80** |

Analizirajući postignuti uspjeh u odnosu na prethodnu školsku godinu 63,25% (51,43 % prošle godine) učenika postiglo je isti uspjeh kao i na prvom polugodištu prethodnog razreda; 17,95% učenika postiglo je bolji (27,62% lani), a 18,80 % učenika lošiji uspjeh (20,95% lani). Navedeno predstavlja malo bolji rezultat u odnosu na prethodnu školsku godinu kada je lošiji uspjeh postiglo 20,95% učenika.

S obzirom na navedene rezultate na kraju prvog polugodišta, planirale su se intervencije i aktivnosti u drugom polugodištu – praćenje i korigiranje discipline za vrijeme učenja, kvalitete koncentracije, organizacija pomoći u učenju te radionice tehnika učenja. Individualni rad s učenicima kod kojih je utvrđen rizik od školskog neuspjeha.

* **Usporedba uspjeha na kraju školske godine 2022./2023.**

|  |  |  |  |  |  |  |
| --- | --- | --- | --- | --- | --- | --- |
| **RAZRED** | **ISTI USPJEH KAO U PRETHODNOM RAZREDU** | | **BOLJI USPJEH U ODNOSU NA PRETHODNI RAZ.** | | **SLABIJI USPJEH U ODNOSU NA PRETHODNI RAZ.** | |
| **br.** | **%** | **br.** | **%** | **br.** | **%** |
| 1. | 28 | 65,12 | 4 | 9,30 | 11 | 25,58 |
| 2. | 18 | 69,23 | 5 | 19,23 | 3 | 11,54 |
| 3. | 23 | 76,67 | 5 | 16,67 | 2 | 6,66 |
| 4. | 9 | 90,00 | 1 | 10,00 | - | - |
| 5. | 5 | 83,33 | - | - | 1 | 16,67 |
| **UKUPNO** | **83** | **72,17** | **15** | **13,05** | **17** | **14,78** |

Prikazani rezultati pokazuju da je 72,17% učenika ostvarilo isti uspjeh kao i na kraju prethodnog razreda (lani 56,07%), 13,05% učenika ostvarilo je bolji uspjeh (lani 27,11%) a 14,78 % učenika slabiji uspjeh, što je bolje u odnosu na prethodnu školsku godinu (16,82%).

* **Prikaz uspjeha učenika na kraju školske godine 2022./2023. po razredima**

|  |  |  |  |  |  |  |  |
| --- | --- | --- | --- | --- | --- | --- | --- |
| **Razred** | **Broj učenika** | **Pozitivno**  **ocijenjenih** | | **Pali**  **godinu** | | **Neocijenjenih** | |
| **br.** | **%** | **br.** | **%** | **br.** | **%** |
| **I** | 43 | 40 | 93,02 | 3 | 6,98 | 0 | 0 |
| **II** | 26 | 26 | 100 | . | - | 0 | 0 |
| **III** | 30 | 30 | 100 | - | - | 0 | 0 |
| **IV** | 10 | 10 | 100 | - | - | 0 | 0 |
| **V** | 6 | 6 | 100 | - | - |  |  |
| **UKUPNO** | **115** | **112** | **98,39** | **3** | **2,61** | **0** | **0** |

Na kraju ove godine imamo troje (3) učenika koji su pali godinu (2,61%), i to je lošiji rezultat nego prošle godine kada je jedan učenik pao godinu.

* **Prikaz izostanaka učenika**

|  |  |  |  |  |  |  |
| --- | --- | --- | --- | --- | --- | --- |
| Razred | **Ukupno**  **izostanaka** | | **Opravdani** | | **Neopravdani** | |
| **br.** | **po učeniku** | **br.** | **po učeniku** | **br.** | **po učeniku** |
| **I.** | 4054 | 94,27 | 4002 | 93,07 | 52 | 1,21 |
| **II.** | 2281 | 87,73 | 2237 | 86,04 | 44 | 1,69 |
| **III.** | 1785 | 59,50 | 1747 | 58,23 | 38 | 1,27 |
| **IV.** | 732 | 73,20 | 706 | 70,6 | 26 | 2,60 |
| **V.** | 138 | 23 | 118 | 19,67 | 20 | 3,33 |
| **Ukupno** | **8980** | **78,09** | **8800** | **76,52** | **180** | **1,57** |

Ukupno gledajući, ove školske godine puno je manje je izostanaka u odnosu na prošlu školsku godinu. Manje je opravdanih (76,52 po učeniku), no više neopravdanih izostanaka (1,57 po učeniku). Najviše izostanaka imali su učenici prvih razreda (94,27 po učeniku), a najmanje učenici petih razreda (23,00 po učeniku).

* **Prikaz izrečenih pedagoških mjera**

|  |  |  |  |  |  |
| --- | --- | --- | --- | --- | --- |
| **Razred** | **Opomena** | **Ukor** | **Opomena pred isključenje** | **Pohvala** | **Nagrada** |
| 1. | 2 | 1 |  |  | - |
| 2. | 1 | 3 | 1 |  | - |
| 3. | 1 | 1 | 2 |  | - |
| 4. | 1 | 1 | 1 |  | - |
| 5. |  |  |  |  |  |
| **Ukupno** | **5** | **6** | **4** | - | **-** |

Ove školske godine izrečeno je nešto više pedagoških mjera nego prošle godine.

1. **ODGOJNO -OBRAZOVNI RAD**

Odgojno-obrazovni proces realizirao se kroz mentorski rad, kroz rad u izbornim i posebnim programima, provođenjem domskog projekta „Uljepšajmo naš dom“ te provođenjem preventivnog programa s područja čuvanja i unapređivanja zdravlja „Živjeti zdravo“.

* 1. **Mentorski rad**

Temelj odgojno-obrazovnog rada u učeničkom domu mentorski je rad odgajatelja u odgojnoj skupini. Mentorski rad odgajatelja odvijao se prema planu, uvažavajući specifičnost potreba učenika nakon gotovo tri godine socijalnog distanciranja.

Planiranje i programiranje ostvareno je uvažavajući osnovna područja rada, a prema uputama Agencije za odgoj i obrazovanje. Odgojno-obrazovni rad realizirao se kroz mjesečni plan i program rada odgajatelja i plan i program rada odgojne skupine. Vrednovanje rada ostvareno je prema planu rada VO, a uvažavajući objektivne okolnosti.

Kako je već navedeno, naglasak u radu stavljen je na područje čuvanja i unapređivanja zdravlja – tjelesnog i duševnog. Bitne zadaće navedenih područja određivale su se sukladno potrebama učenika koji su zadnje tri školske godine proveli u različitim uvjetima socijalnog distanciranja te im je potrebna pomoć i podrška u socijalizaciji. Život i rad u domu i komunikacija odgajatelja s učenicima djelomično se vratila „na staro“. Tri epidemijske godine u kojima je korištenje tehnologije u svakodnevnom životu bilo nužnost utjecale su na promjenu načina komunikacije roditelja i odgajatelja i odgajatelja i učenika. Manje je susreta uživo i telefonskih razgovora jer veliki broj roditelja preferira komunikaciju porukama putem popularnih aplikacija. Veliki izazov u suradnji s roditeljima je ostvariti adekvatnu službenu komunikacije jer su i roditelji i učenici skloni komunicirati i razmjenjivati informacije međusobno, a ne s djelatnicima doma.

* 1. **Izborni i posebni programi**

Izborni i posebni programi provodili su se sukladno potrebama i interesima učenika temeljeći se na principu zadovoljavanja osnovnih potreba učenika – za pripadanjem, moći, slobodom i zabavom. I ove godine temelj planiranja i programiranja izbornih programa je čuvanje i unapređivanje zdravlja učenika, tjelesnog i duševnog.

Najvećim dijelom izborni i posebni programi realizirani su u skladu s planovima. Manje prilagodbe vršene su s obzirom na teškoće i izazove u motiviranju učenika za uključivanje u aktivnosti.

* + 1. **Izborni programi**

I ove školske godine izborni programi provodili su se uvažavajući interese i sklonosti učenika i mogućnosti našeg doma, a s ciljem upotpunjavanja i obogaćivanja života u domu.

|  |  |  |  |
| --- | --- | --- | --- |
| PROGRAM | ZADAĆE | AKTIVNOSTI | VODITELJ |
| STOLNI TENIS | * Poticati pozitivnu afirmaciju kroz bavljenje sportom * Poticati zdrav životni stil i tjelovježbu | * organiziranje rekreativne igre * organiziranje turnira | BEGIĆ |
| U izbornom programu stolni tenis realizirano je 28 sati od planiranih 35 sati. Sudjelovalo je 8 učenika koji su gotovo svakodnevno rekreativno igrali stolni tenis. | | |
| NOGOMET | * poticanje samokontrole ponašanja i iskazivanja emocija na društveno prihvatljiv način * poticati zdrav životni stil i tjelovježbu | * treninzi * sudjelovanje u natjecanjima u sklopu   Domijade | BEGIĆ |
| U izbornom programu nogomet od planiranih 70 sati ostvareno je 58 sati. Sudjelovalo je 16 učenika. Učenici su rekreativno igrali nogomet svaki ponedjeljak u sportskoj dvorani i pripremali se za natjecanja u sklopu Domijade. Osim treninga u našoj sportskoj dvorani, naša domska ekipa je ove godine sudjelovala u natjecanjima u sklopu regionalne Domijade. | | |
| KREATIVNA GRUPA | * poticati kreativno izražavanje kroz oblikovanje različitih materijala i primjenom likovnih tehnika | * izrada dekorativnih predmeta, prigodnih ukrasa povodom obilježavanja Božića, Uskrsa * uključivanje u ukrašavanje prostora doma povodom obilježavanja Božića,   Valentinova i Uskrsa | KAŠĆELAN |
| Planom kreativne grupe predviđeno je održavanje 42 sata, a realiziran je 61 sat. U rad kreativne grupe uključilo se 10 učenica. Rad je ostvaren kroz grupni, individualni rad s učenicama i to kroz praktični rad na izradi dekorativnih predmeta (božićnih kuglica, uskrsnih dekoracija), crteža te ukrašavanjem hola i porte doma povodom obilježavanja Božića, Valentinova i Uskrsa. Osim toga sudjelovalo se na 49. regionalnoj Domijadi u Zagrebu. Osvajanjem prvog mjesta u kategoriji modnog dizajna učenicama je omogućeno sudjelovanje na 46. državnoj Domijadi u Rovinju.  Nisu ostvareni ishodi za planiranu izradu skulpture od epoksi smole zbog povećanog broja sati za izradu crteža primjenom „neurographic art“ tehnike i sudjelovanja na državnoj Domijadi. Svi ostali ishodi uz planirane aktivnosti su ostvareni. | | |
| GLAZBENA GRUPA | * razvijati ljubav prema glazbi * iskazivanje kreativnosti i inicijativnosti | * uvježbavanje sadržaja uživo/virtualno * prezentacija ostvarenja * priprema sadržaja za domska događanja | DED |
| U školskoj godini 2022./2023. izrađen je plan i program glazbene grupe na 20 sati, a realizirano je 10. Navedeni plan realiziran je djelomično obzirom na smanjeni interes učenika te na kraći period od studenog do početka svibnja. Članovi glazbene grupe sudjelovali su u obilježavanju Božića prigodnim i ispraćaju maturanata kada je održana priredba. | | |
| KREATIVNA EKOLOGIJA | * razvijanje životnog stila u skladu s načelima održivog razvoja | * uzgoj, sadnja i briga o cvijeću i bilju * ukrašavanje doma za blagdane | ROŽIĆ |
| Za izborni program kreativna ekologija planirano je 35 sata, a 32 sata su realizirana. Broj učenika koji su sudjelovali u radu je 12. Odrađene su aktivnosti vezane uz teme iz područja ekologije te iz područja tradicijskih zanata i običaja. Aktivnosti su bile sljedeće: uzgoj ukrasnog i začinskog bilja i cvijeća, sadnja živice u dvorištu doma te obnova tradicijskog plota kao ograde cvjetnjaka, izrada tradicionalnog „madraca“ od perine kukuruza, uređenje tradicionalnog kutića „sobe“ ili „cimera“, izrada tradicionalnih ukrasa povodom Božića i Uskrsa i obilježavanje Dana planete Zemlje uz sadnju presadnica cvijeća. U radu izbornog programa ostvarena je suradnja s Poljoprivrednim učilištem kroz razmjenu sadnica i potrebnih materijala (zemlja) za potrebe realizacije izbornog programa. | | |
| NOVINARSKA GRUPA | * informiranje i promocija važnih domskih događanja * obilježavanje važnih datuma | * Istraživanje i prikupljanje informacija i materijala * Fotografiranje * Uređivanje domskih vijesti * Uređivanje panoa * Izložbe učeničkih radova * Objavljivanje vijesti i događanja na Facebook stranici | BAN-DOMINKO |
| Izborni program novinarska grupa planiran je na 35 sati. Realizirano je 36 sati s 6 učenika. Plan i program rada realiziran je kroz kreiranje domskih vijesti. U sklopu rada novinarske grupe bilježeni su važniji datumi te su prezentirani učenički radovi i postignuća. | | |
| KREATIVNA RAZONODA | * Usvajanje navike svakodnevnog vježbanja * Prihvaćanje zdravih navika rekreacije i relaksacije | * Vježbanje tehnika opuštanja * Tjelovježba * Organizirano igranje društvenih igara | HERCEG |
| Za izborni program kreativna razonoda bilo je planirano 35 sati i realizirano je 35 sati. U program se uključilo 14 učenika, a rad se odvijao u malim grupama (najviše pet učenika) ili individualno. Cilj aktivnosti koje su se provodile u sklopu ovog programa bio je ukazati učenicima na važnost bavljenja sportom u očuvanju i unapređivanju zdravlja.  Kroz aktivnosti učenici su prepoznali individualne potrebe za vježbanjem, upoznali su se s pozitivnim djelovanjem za fizičko i mentalno zdravlje – oblikovanje tijela, bolje pamćenje, jačanje samopouzdanja, opuštanje, razvijanje tolerancije. | | |

* + 1. **Posebni programi**

Cilj je posebnih programa razvoj i jačanje specifičnih vještina važnih za uspješno biopsihosocijalno funkcioniranje učenika.

I ove godine posebni programi nuđeni su učenicima uvažavajući njihove interese, sklonosti, želje i potrebe. Posebni programi kreirani su i realizirani s naglaskom na aktivnosti očuvanja zdravlja s obzirom na posljedice socijalnog distanciranja. Učenici su se mogli slobodno uključivati u posebne programe ili na sugestiju odgajatelja.

| **PROGRAM** | **ZADAĆE** | **AKTIVNOSTI** | **VODITELJ** |
| --- | --- | --- | --- |
| **SAVJETOVALIŠTE ZA MLADE** | * podrška učenicima u prevladavanju kriznih situacija, * razvijanje vještine rješavanja problema * upućivanje učenika na odgovorno ponašanje | * savjetovanje * radionice | BEGIĆ  TUŠEK |
| Program savjetovališta za mlade realiziran je kroz individualne razgovore i savjetovanje za 2 učenika. Ukupno je odrađeno 12 sati, od predviđenih 20. Učenici se nisu javljali u savjetovalište samoinicijativno, već na poticaj odgajatelja, na poziv stručnog suradnika ili voditeljice doma. S jednim učenikom odrađeno je 8, s drugim 4 sata individualnog savjetodavnog rada. Oba učenika uključena su u savjetodavni rad zbog učestalog kršenja kućnog reda i iskazivanja različitih oblika neprihvatljivog ponašanja. | | |
| **VIJEĆE UČENIKA** | * aktivno uključivanje učenika u kreiranje i organiziranje života i rada u domu | * sastanci * organizacija domskih aktivnosti | TUŠEK |
| Za rad vijeća učenika predviđeno je 35 sati, a odrađeno 20 sati s 10 učenika. Svim sastancima vijeća prisustvovali su predsjednici odgojnih skupina, a ostali predstavnici (za prehranu, za tehniku i zamjenici predsjednika) po potrebi. Sukladno planu, članovi vijeća učenika ove su godine organizirali božićno druženje uz oslikavanje lica, predblagdansko pečenje kolačića te obilježavanje Valentinova potragom za blagom. Nije realizirana večer društvenih igara i turnir u pikadu i Belotu zbog izbivanja voditelja. | | |
| **ODGOJ ZA ZDRAVLJE** | * poticanje zdravih životnih navika * uvid i nadzor nad higijenom prostora i učenika * inicijativa učenika zdravstvenih struka | * predavanja * radionice * rad u malim grupama * trening | IVANČIĆ  DED |
| Programom je planirano 70 sati te je 70 sati i realizirano. Program je realiziran s 20 učenika kroz 5 pet zasebnih cjelina: zdrav život, spolno/rodna ravnopravnost i odgovorno spolno ponašanje, prevencija nasilničkog ponašanja, prevencija ovisnosti, pružanje prve pomoći. | | |
| **PARLAONICA** | * razvijanje pozitivne slike o sebi i osjećaja grupne povezanosti, povjerenja i tolerancije | * prezentiranje stavova, znanja i razmišljanja o određenoj temi kroz diskusiju unutar afirmacijske ili negacijske skupine * aktivno sudjelovanje u raspravi, pokazivanje vještine govorenja i kulturnog ophođenja | VIDOVIĆ |
|  | Program parlaonice planiran je na 35 sati i 35 sati je realizirano. Realizacija programa parlaonica je započela početkom listopada 2022. godine nakon procesa adaptacije učenika u Učeničkom domu. Ukupno je bilo uključeno pet zainteresiranih učenika koji su redovito polazili ovaj izborni program. Učenici su sami ili uz pomoć voditelja predlagali teme. | | |

* 1. **Domski projekt „Uljepšajmo naš dom “**

Ove godine provodio se projekt naziva „Uljepšajmo naš dom“ općeg cilja razviti kod učenika osjećaj odgovornosti i brige za prostor u kojem žive i rade. Svi specifični ciljevi zadovoljavajuće su ostvareni, a bili su: jačati specifične životne vještine, aktivno uključiti učenike u uređenje svojeg životnog prostora i prostora odgojne skupine, smanjiti štete na domskoj imovini te osvijestiti zadovoljstvo boravka u estetski ugodnom i uređenom prostoru.

Učenici su kroz planirane aktivnosti odgojnih skupina svojim radom i kreativnošću doprinijeli estetici prostora u kojem žive i rade. Zajednički rad na mini projektu doprinio je i grupnoj koheziji, razvijanju osjećaja odgovornosti za prostor u kojem žive te uvažavanju i poštovanju između učenika i djelatnika doma. U sklopu projekta, učenici prve i četvrte odgojne skupine uređivali su stubišta koja vode do njihovog prostora. Prostor ispod gazišta stepenica učenici su sami obojali, a učenici prve odgojne skupine dodatno su ga ukrasili pozitivnim porukama. Učenici druge odgojne skupine izrađivali su ukrasne predmete od materijala za recikliranje i elektronskog otpada. Učenici treće odgojne skupine svoj zajednički prostor – dnevni boravak i hodnike, uredili su različitim radovima učenika koji pohađaju ŠUDIGO, ali i ostalih učenika. Plan pete odgojne skupine za „uradi sam“ popravcima na vratima i dovratcima nije realiziran zbog organizacijskih teškoća u smislu poklapanja prihvatljivih termina odgajatelja, učenika i strukovnih učitelja te teškoća oko nabavke odgovarajućih sredstava za rad. Učenici šeste odgojne skupine u koju spadaju i dvojica učenika koji se školuju za zanimanje staklar, svoj su prostor uredili mozaikom od stakla.

* 1. **Preventivni program „Živjeti zdravo“!**

Ove godine u našem domu provodio se preventivni program s područja čuvanja i unapređivanja zdravlja čiji je *opći cilj* usvajanje zdravog životnog stila kod adolescenta odgovornim korištenjem tehnologije i prevencijom vršnjačkog nasilja i zloupotrebe sredstava ovisnosti.

Specifični ciljevi prepoznati elemente odgovornog korištenja tehnologije i prepoznati vršnjačko nasilje realizirani su kroz mentorski rad odgajatelja na grupnim sastancima održavanjem radionica, individualnim savjetodavnim radom s učenicima u riziku i upućivanjem na dostupne edukativne materijale na portalima posvećenim medijskoj pismenosti. U sklopu programa, dvoje djelatnika doma i dvije učenice pohađale su edukaciju o prevenciji rodno uvjetovanog nasilja. Kroz četiri modula u ukupnom trajanju od 12 sati učenice i djelatnici učili su o rodno uvjetovanom nasilju, elektroničkom seksualnom nasilju i nasilju u adolescentnim vezama. Učenice koje su pohađale edukaciju imale su zadatak razmjenjivati stečena znanja s ostalim učenicima i širenje provjerenih informacija među svojim vršnjacima. Djelatnice su imale zadatak stečena znanja razmijeniti s članovima Vijeća odgajatelja. Proslijeđena je i informacija o dostupnim edukativnim materijalima. Specifični cilj prevencija zloupotrebe sredstava ovisnosti realiziran je također kroz mentorski rad odgajatelja na grupnim sastancima i rad savjetovališta za mlade. Ostvarena je i suradnja s djelatnicima Centra za prevenciju ovisnosti i MUP-a koji su održali tribinu za učenike i djelatnike na temu prevencije ovisnosti. Realizaciji ciljeva prevencije vršnjačkog nasilja i zloupotrebe sredstava ovisnosti doprinijela je suradnja s djelatnicima PU Zabok. Suradnja se odvijala kroz razmjene informacija na međuresornim sastancima te kroz dolaske policajca u zajednici u naš dom.

1. **STRUČNO USAVRŠAVANJE**

Stručno usavršavanje za odgojno-obrazovni rad ostvareno je kroz:

* individualno usavršavanje (prema interesima odgajatelja)
* kolektivno usavršavanje unutar ustanove (Vijeća odgajatelja i Nastavnička vijeća, edukacije u sklopu projekta E-škole)
* kolektivno usavršavanje izvan ustanove (MZO, AZOO).

Djelatnici su birali seminare i predavanja prema vlastitim sklonostima i s obzirom na izabrane izborne ili posebne programe, a i ove godine dio sati stručnog usavršavanja realiziran je virtualno, a dio uživo.

U okviru *stručnog usavršavanja izvan ustanove* naši djelatnici pohađali su seminare i edukacije:

1. Stručni skup za odgajatelje (Zimska škola)

2. Županijski stručni skupovi za odgajatelje grada Zagreba i Krapinsko-zagorske županije

3. Edukacija o prevenciji rodno uvjetovanog nasilja u organizaciji Krapinsko-zagorske županije i partnera Doma Novi početak i Zavoda za socijalni rad

4. Edukacija suzbijanje homo/bi/trans fobije

1. **RAD STRUČNIH VIJEĆA DOMA**
   1. **Rad Vijeća odgajatelja**

Rad Vijeća odgajatelja odvijao se prema planu uz manja odstupanja. U dva navrata u drugom dijelu školske godine bilo je potrebno imenovati zamjenu za voditelja Vijeća odgajatelja. Održano je 11 sjednica Vijeća odgajatelja te je plan rada Vijeća odgajatelja realiziran, a na sjednicama se dogovarala organizacija rada u razdobljima odsutnosti voditelja vijeća zbog bolesti. Planirana obilježavanja važnih datuma i blagdana realizirana su sukladno planu, a nositelj obilježavanja Božića i Valentinova bilo je Vijeće učenika.

* 1. **Rad Vijeća učenika**

Rad s Vijećem učenika realiziran je kroz sastanke uživo i virtualno, grupni i individualni rad s članovima Vijeća učenika i ostalim predstavnicima odgojnih skupina. Svi predsjednici odgojnih grupa su članovi Vijeća učenika. Ukupno ih je šest. U slučaju odsutnosti predsjednika odgojne grupe, njegove obveze preuzima zamjenik predsjednika odgojne grupe. Sukladno planu, u rad Vijeća učenika uključivali su se i drugi predstavnici odgojnih skupina. Ove školske godine članovi Vijeća učenika organizirali su pečenje božićnih kolačića, radionicu oslikavanja lica za Božić, obilježavanje Valentinova potragom za blagom.

**7. SURADNJA**

*Suradnja sa školom* i nadalje je redovita i obostrana. Vijeće odgajatelja dio je Nastavničkog vijeća čijim sjednicama (virtualno i uživo) redovito prisustvuje. Učenici doma i nadalje sudjeluju u školskim aktivnostima u skladu s mogućnostima.

Tijekom godina uspostavljena je i njeguje se uspješna suradnja sa: Centrima za socijalnu skrb s područja naše, ali i drugih županija iz kojih smještavamo učenike, liječnicima opće i obiteljske medicine, školskom liječnicom, djelatnicima Poliklinike za zaštiti djece grada Zagreba, Psihijatrijske klinike za djecu i mladež i PU Zabok.

*Suradnja s lokalnom samoupravom i raznim udrugama* s područja općine odvija se u manjem opsegu.

Ove godine ostvarena je *suradnja s Centrom za prevenciju* *ovisnosti* naše županije te je održana interaktivna tribina za naše učenike na temu prevencije ovisnosti.

*Suradnju s drugim domovima* i nadalje je vrlo uspješna. Posjetili smo Učenički dom Športske gimnazije u Zagrebu sklopu manifestacije „Kestenijada“ i Učenički dom Pula u sklopu projekta „BISTRAOKA Pula 2022. a mi smo bili domaćini druženju s učenicima i djelatnicima Učeničkog doma Ivanić Grad. Kao i svake godine, sudjelovali smo u natjecanjima u sklopu Regionalne Domijade u sportu i kulturi, a u području multimedije predstavili smo se i na 49. Državnoj Domijadi u Rovinju.

Ove školske godine ostvarena je i *suradnja s djelatnicima Centra za pružanje usluga* *u zajednici* obzirom da su neki naši učenici već u osnovnoškolskom obrazovanju bili korisnici njihovih usluga.

*Suradnju s roditeljima* smatramo zadovoljavajućom. S roditeljima se najviše komunicira telefonski i putem poruka. Kontinuirano se nastoji s roditeljima ostvariti odnos međusobnog uvažavanja i suradnje te im pružiti pomoć i podršku u uključivanju u odgoj i obrazovanje vlastite djece.

1. **PROMIDŽBA**

U cilju promidžbe škole i doma redovito se prezentiraju naše aktivnosti i postignuća na domskom i školskom Facebook profilu i na mrežnoj stranici škole te se prati posjećenost koja je vrlo dobra. Veći dio svog rada i ove školske godine prezentirali smo virtualno obzirom na trend sve većeg korištenja digitalnih tehnologija u svakodnevnom životu.

Rad i postignuća učenika ali i djelatnika naše škole i doma prezentiraju se i u lokalnim tiskovinama i portalima te putem radijskih emisija.

Ove školske godine imali smo priliku prezentirati kreativne radove naših učenika u sklopu kulturnog dijela Domijade, regionalne i državne.

Također, ove školske godine uspješno je prezentirana naša škola i dom učenicima osnovnih škola s područja naše županije.

Klasa:  602-01/22-05/02

Ur. broj:  2140-86-22-355

Bedekovčina, \_\_\_\_\_\_\_\_\_\_\_\_  2023.

                                         Ravnateljica:

                            Vera Hrvoj, univ. spec. pol.